OHZ tipoak eta ordenantza onartu ditu Arakaldoko Udalak herritarren parte hartzearekin - - Aiaraldea.eus\nOHZ tipoak eta ordenantza onartu ditu Arakaldoko Udalak herritarren parte hartzearekin\nArakaldoko Udala 2016-06-30 07:56\nArakaldoko udalak OHZ (IBI) zergarako tipoak eta OHZri dagokion ordenantza onartu du azken udalbatza bilkuran. Horretarako, udal gobernuak tipo ezberdinak proposatu zizken herritarrei herri batzar batean eta bertaratutako herritarren adostasunarekin onartu zen tipoa eraman du udal gobernuak udalbatza bilkurara.\nArakaldoko udalak OHZ (IBI) zergarako tipoak eta OHZri dagokion ordenantza onartu du azken udalbatza bilkuran. Horretarako, udal gobernuak tipo ezberdinak proposatu zizken herritarrei herri batzar batean eta bertaratutako herritarren adostasunarekin onartu zen tipoa eraman du udal gobernuak udalbatza bilkurara. Berrogei urteren ondoren, Bizkaiko Foru Aldundiak zehaztutako balio katastral berriak direla eta, udalerriko balio katastrala %405 igo den arren, onartutako tipoekin, 2017tik aurrera, udalerriko etxebizitzen herenari jaitsiko zaio egun ordaintzen duen OHZ zerga, gainontzekoei 20 euro baino gutxiago igoko zaie, soilik kasu zehatz batzuetan igoko da hori baino gehiago, etxe bizitza horietako balio katastralaren igoera dela eta 40 urte hauetan.\nGauzak horrela, 2017an %8,5 gehiago jasoko luke Arakaldoko Udalak OHZ zergari dagokionez, zerga ordaintzen den era orekatua izanda ondasun higiezin ezberdinen artean.\nHorretaz gain, udal gobernuak herritarren aurrean azaldu zuen bere proposamena OHZri dagokion ordenantzarako, herritarrak proposamenarekin bat zetozenez ordenantza ere onartu dute azken udalbatza bilkuran. Ordenantza honetan, adibidez, hobariak onartu dira eguzki-energia bezalako energia iturri berriztagarrien aldeko apustua egiten duten ondasun higiezin kasuetan.\nHalaber, irailetik aurrera, diru sarrera txikiak jasotzen dituzten edota egoera zail ezberdinetan aurki daitezkeen familientzako diru-laguntzak OHZ zerga ordaintzeko arautuko dituen ordenantza batean lan egingo du udalak, ordenantza eredu hau ere herritarren oniritziarekin.\nOrdenantza honen arabera diru-laguntzak esleitzeko orduan, familia-unitatearen diru sarrerak ez ezik familia kide kopurua ere kontutan hartuko da. Era berean, egoera pertsonalak ere kontutan hartuko dira, hala nola genero-indarkeriaren biktima izatea, familia kideren bat menpekotasun egoeran egotea edo guraso bakar batek seme-alabak zaindu beharreko kasuak.


Proiektu europarrek Estatu mailan eta Europan duten arrakasta maila bikoiztea lortu du IKERLANek | IKERLAN\nProiektu europarrek Estatu mailan eta Europan duten arrakasta maila bikoiztea lortu du IKERLANek\n2018an, Europako Batzordeak finantzatutako ikerketa programetan zentro teknologikoaren arrakasta tasa Estatukoaren eta Europakoaren bikoitza izan da, %27ko tasarekin\nErakundeak 13 ikerketa proiektu europar berri eskuratu zituen 2018an, guztira 5,8 milioi eurorekin.\nIKERLAN euskal zentro teknologikoak gero eta presentzia handiagoa dauka nazioarteko ikerketa eremuan. 2018an, 13 proiektu europar berri esleitu zitzaizkion erakundeari, bere arrakasta tasa % 27 izanik. Programa horretan, erakundeak 5,8 milioi euro eskuratu zituen 2018an.\nProiektu europarrak lehiarako ekimenak dira eta Europako Batzordeak finantzatuta daude, nagusiki bere H2020 esparru programaren bitartez. Europako zentro teknologikorik ospetsuenak lehiatzen dira Europako Batzordeak gidatzen dituen ikerketa eta berrikuntza teknologikoko proiektu horietan parte hartzeko aukera eskuratzeko. Horregatik, agente eta zentro teknologikoen arteko lehia oso handia da, beraz, bikaintasun maila handia behar da proiektuetan parte hartzeko aukera edukitzeko.\nArrakasta tasa edo, beste era batera esanda, azkenean finantzatzen diren proiektuen eta zentro bakoitzak aurkeztutako proiektu kopuru osoaren arteko portzentajea da lehia handi horren adierazle nagusia.\nProiektu europarren prestaketak ahalegin handia eskatzen du eta, beraz, arrakasta tasa zentro baten efizientzia, profesionaltasun eta bikaintasunaren adierazle bat da.\n2007az geroztik, IKERLANek 69 proiektu europar finantzatzea lortu du (39 proiektu 2014-2018 aldian H2020 programarekin, eta 30 2007-2013 aldian FP7 programarekin). IKERLANen 2018an proiektu europarretan lortu duen arrakasta tasa % 27koa izan da. Hau da, 2014tik 2016ra bitarteko aldian Espainian lortu zen batez besteko arrakasta tasaren bikoitza, hura % 14koa izan baitzen, eta aldi horretan bertan Euskadik lortutako indizea baino handiagoa ere, % 17ko tasa lortu baitzuen. Europako tasa, berriz, %1 2,6koa izan zen.\n“2018an lortutako emaitzak ez dira kasualitatez lortu, eta hala erakusten du 2007tik proiektu europarretan egin dugun ibilbideak, ziurtatu du Ana Martinez Esnaolak, IKERLANeko Ezagutza zuzendariak.\nIbilbide horrek frogatzen du IKERLANek proiektu europarrekin eduki duen estrategia, izan ere, zuzendariak argudiatu duenez, “soilik gure ikerketarekin bat datozen eta gure inguruko industrien erronkei erantzuten dien teknologia garatzen laguntzen diguten proiektuetan lehiatzen gara”. “Guretzat, Europa bitarteko bat da eta ez xede bat: horregatik, selektiboak gara proiektuak aukeratzean eta kasu batzuetan ezetz esan behar diegu jasotzen ditugun gonbidapenei gure enpresek behar dituzten teknologiekin bat ez badatoz”, zehaztu du Ana Martinezek.\nProiektu europarrek ez dute soilik ezagutzak bereganatzen eta teknologia garatzen uzten: “Europan egin dugun lanak nazioartean erreferentzia diren partnerrekin aliantzak ezartzeko duten gaitasuna ere erakusten du”, azpimarratu du Chris Merveillek, IKERLANeko Nazioarteko arduradunak.\nZentzu horretan, euskal zentroak bazkide erreferenteak ditu Europan, hala nola Alemaniako Fraunhofer Gesellschaft zentroa (20 proiektu lankidetzan) edo Finlandiako VTT ikerketa teknikoko zentroa (9 proiektu lankidetzan).\nHorrez gain, euskal enpresen interesekin bat datozen gaietan parte hartzea ez ezik –esaterako, aeronautika, sistema elektronikoak, energia, digitalizazio industriala edo elektromugikortasuna– IKERLAN partner garrantzitsua da euskal enpresa askorentzat, izan ere, horiekin elkarlanean aritu dira Europan elkarren intereseko proiektuetan.\n“Urtero hainbat nazioarteko proiektutan hartzen dugu parte gure bezeroekin, eta haientzat funtsezkoa da proiektuak beren intereseko teknologiekin bat etortzea eta arrakasta tasa handia lortzea, egindako ahaleginei ahalik eta probetxu handien ateratzeko”, esan du bukatzeko Chris Merveillek.


La Chapelle-Iger - Wikipedia, entziklopedia askea.\nHervé CAMPENON (2014-2020)\n48° 39′ 11″ N, 2° 59′ 18″ E / 48.6531°N,2.9883°E / 48.6531; 2.9883Koordenatuak: 48° 39′ 11″ N, 2° 59′ 18″ E / 48.6531°N,2.9883°E / 48.6531; 2.9883\nLa Chapelle-Iger (Frantzia)\nVoinsles, Courpalay, Bernay-Vilbert eta Gastins\nLa Chapelle-Iger Frantziako udalerria da, Seine-et-Marne departamenduan dagoena, Île-de-France eskualdean. 2013an 168 biztanle zituen.\n2007an La Chapelle-Iger udalerrian erroldatutako biztanleak 168 ziren. Familiak 64 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 36 seme-alabak dituzten bikoteak ziren.\n2007an 71 etxebizitza zeuden, 60 familiaren etxebizitza nagusia ziren eta 11 bigarren erresidentzia ziren. Etxebizitza guzti hauek 71etxeak ziren. 60 etxebizitza nagusietatik 53 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek gela bat zuen, 3 etxek bi zituzten, 15 etxek hiru zituzten, 6 etxek lau zituzten eta 35 etxek bost zituzten. 36 etxek euren parking plaza propioa zuten azpian. 20 etxetan ibilgailu bat zegoen eta 36 etxetan bat baino gehiago zituzten.\nLa Chapelle-Iger udalerriko biztanleria-piramidea 2009an .\n2007an lan egiteko adina zuten pertsonak 121 ziren, horien artean 98 aktiboak ziren eta 23 inaktiboak ziren. 98 pertsona aktiboetatik 95 lanean zeuden (50 gizon eta 45 emakume) eta 3 langabezian zeuden (2 gizon eta 1 emakume). 23 pertsona inaktiboetatik 4 erretiraturik zeuden, 12 ikasten zeuden eta 7 "bestelako inaktibo" gisa sailkaturik zeuden.\n2009an La Chapelle-Iger udalerrian 59 unitate fiskal zeuden, 169,5 pertsonek osaturik. Pertsona bakoitzeko diru-sarrera fiskalaren mediana urteko 26.263 euro zen. \n2000. urtean La Chapelle-Iger udalerrian 4 nekazaritza-ustiategi zeuden, 496 hektarea erabiltzen.\nMultimedia: La Chapelle-Iger\nBNF: 15275428b (data)\nOrriaren azken aldaketa: 1 urtarrila 2020, 02:33.


Ipar Euskal Herriko ikasle euskaldunen %3k jarraituko dute euskaraz baxotik landa | Ipar Euskal Herriko ikasle euskaldunen %3k jarraituko dute euskaraz baxotik landa – iparraldekohitza\nLizeoan euskaraz ikasi arren, frantses unibertsitateetara doaz gehienak. Aurten bi joanen dira Hego Euskal Herrira ikastera. Baxoa gaur hasiko dute, frantsesez\nEuskal Herriko ikasle andana bat egunotan jokatzen ari da bere etorkizuna erabakitzeko giltza, azterketa sorta batean. Joan den astean egin zuten selektibitatea Araban, Bizkaian, Gipuzkoan eta Nafarroan, eta gaur hasiko dute baxo etsamina Lapurdiko, Baxenabarreko eta Zuberoako ikasleek.\nGoi mailako ikasketetara jauzi egiteko proba garrantzitsua da ikasleek esku artean dutena. Ipar Euskal Herrian, ordea, hizkuntzak ere baldintzatua da: bai azterketa bera, bai etorkizuna. Izan ere, baxoa frantsesez egin beharko dute ikasle guziek, baita ikasketa prozesu osoa euskaraz egin dutenek ere. Soilik Matematika eta Historia-Geografiako azterketetan idazten ahalko dute euskaraz —galderen orria frantses hutsean emanen diete, halere—.\nUnibertsitatera joateko orduan ere murritza da euskararen presentzia. Ipar Euskal Herrian ez dago goi mailako ikasketetako eskaintzarik euskaraz, hain zuzen. Baionako Fakultatean Euskal Ikasketetako lizentzia da bakarrik egin daiteke euskaraz. Beraz, euskaraz segitu nahi dutenek Hego Euskal Herrira joan beharko dute baxotik landa.\nEz da hori gehiengoaren hautua, ordea: aurten Ipar Euskal Herriko ikasle euskaldunen %2,5 baizik ez dira joanen EHU Euskal Herriko Unibertsitatera ikastera. Terminalean euskaraz ikasten duten 79 ikasle daudela jakinik, txikia da kopurua: bi ikaslek soilik eginen dute unibertsitatean euskaraz ikasteko urratsa.\nEuskarazko irakaskuntza eskaintzen duen Ipar Euskal Herriko lizeo bakarreko orientatzailea da Jaki Agerre, Bernat Etxeparekoa. Eta, azaldu duenez, Hego Euskal Herrian euskaraz ikasten segitu nahi duten ikasleena ez da egoera erraza. «Gertatzen dena da gure ikasleak kontsideratuak direla atzerritarren gisan, irlandarrak edo italiarrak balira bezala. Ez da kontuan hartzen badutela hizkuntza». Baxoa Frantziaren menpeko azterketa izanik, Europako bertze edozein herrialdetako ikasleek egin beharko luketen prozedura bera egin behar dute Ipar Euskal Herriko ikasleek EHUn izena emateko: «Behar dute baxoa ukan, eta gero behar dituzte hemengo ikasketak baliozkotu. Erran nahi du, behar dute frogatu hemen egin dituztela ikasketak, eta hori egiten da UNEDen bidez».\nProzedura luzea da, eta borrokan ibiltzen dira epeekin. Izan ere, baxoa selektibitatea baino egun batzuk geroago egiten denez, emaitzak ere geroago eskuratzen dituzte. «Baxoko emaitzak goaitatu eta UNEDera igorri orduko, beste aldeko unibertsitatean jadanik lehen zerrendak ateratzen dira». Maila lortzen badute, sartuko direla segurtatzen die EHUk, ahoz. Eta urtero lortzen dute sartzea, nota aski handia lortuz gero. Idatzizko segurtamenik ez dute, ordea: «Orain arte egin dute, baina bai gurasoentzat bai ikasleentzat biziki beldurgarria da. Ikusten dute berantarekin ibiltzen direla, haien izena ez dela agertzen zerrendan, eta, nola ez den ofiziala, beti beldurtzen dira». Kasu horretan dago Leire Laskarai ikaslea. Aurten Hego Euskal Herrira joan nahi duten bi ikasleetatik bat da, eta baxorako ikasten ari den bitartean azaldu dio BERRIAri azterketaren ondotik egin beharrekoa: «Nola baxoa berantago pasatzen dugun eta notak berantago jakiten ditugun, behar dugu geroxeago izena eman. Lekuen aldetik-eta pixka bat konplikatu da».\nBertze arazo bat ere badago tartean: mailara iristea. Izan ere, selektibitateko eta baxoko notatze sistemak ez dira berdinak. «Baxoa apalago notatua da selektibitatea baino», azaldu du Laskaraik. Hego Euskal Herrian egiten duten proba espezifikoa da arazo nagusia. Izan ere, selektibitatean aukera dute bertze bi azterketa gehigarri eginez nota igotzeko. Adibidea eman du Agerrek: «Hango ikasle hoberenek 9 dute selektibitatean, eta proba gehigarrian hiru puntu lortzen badituzte, demagun, 12 lortzen dutela, hamar punturen gain». Baxoan, aldiz, ez dago proba gehigarria egiteko aukerarik. Aukera bakarra dute Ipar Euskal Herrikoek: baxoaz gain selektibitateko proba gehigarri horiek ere egitea.\nLaskarairi horixe proposatu zioten, baina azkenean ez da aurkeztuko. Programa ez da bera, hain zuzen: «Nik, adibidez, Geografian ikasi behar nituen Andaluziako ibaiak eta». Baionako lizeoan ikasten dutenarekin zerikusirik ez. «Nahiago nuen denbora hori atxiki beste gauza batzuk ikasteko». Ez luke arazorik izan behar, printzipioz, ez dutelako nota biziki handia eskatzen hark hautatu duen graduan. Bertze kasu batzuetan, ordea, «ezinezkoa» da sartzea, Agerreren arabera: «Biologian, Medikuntzan… Errealista izanez, badakigu ez direla sartzen ahal: ez dute sekula maila ukanen».\nZailtasun horiek guziek badute eragina ikasleen hautuan. Agerreren eta Laskarairen ustez, halere, ez da arrazoi bakarra. Oztopoekin lotuta, informaziorik eza salatu du Laskaraik: «Ez diot nehori leporatzen, baina informazio aldetik beti bideratuak izan zaizkigu gehiago Frantziako ikasketak Hegoaldekoak baino». Agerrek uste du interes falta ere badutela ikasleek: «Ekarrarazten ditugularik aurkezteko ikasketak, adibidez, EHUkoak edo Mondragonekoak, gelaren erdia futitzen da. Eta ezagun da, ikusten da: ez dute interesik». «Muga» buruan dutela dio: «Inguratuak dira hemengo beste gazteez, eta entzuten dute betitik Paue, Bordele, Tolosa… Bide hori haientzat naturalagoa da». Biek uste dute bidea errazagoa izanen balitz jende gehiago joanen litzatekeela, halere. Agerre: «Ez baldin bazen trabarik, hiruzpalau ikasle gehiago izanen ziren». Hala ez izatea dolutu zaio Laskarairi: «80 ikasletik 80k hasieratik euskaraz ikastea eta azkenean goi mailako ikasketak frantsesez egitea, ber gauza izanik Hegoaldean, atzematen dut domaia dela».\nEuskarazko baxoa, geldi\nGoi mailako ikasketak frantsesez egiteko bidea lizeotik bertatik hasten dute. Izan ere, baxoa frantsesez egin behar dutenez, ikasleak terminaletik hasten dira zenbait gai frantsesez barneratzen. «Ekonomia eta Zientziak lantzen ditugu kurtsoetan euskaraz, baina gero hiztegi osoa behar dugu berriz ikusi frantsesez, eta azterketak frantsesez egin», azaldu du Laskaraik. Baxoa Euskaraz taldean ere badabil ikaslea, eta, azaldu duenez, aurten ez du uste aitzinamendurik izanen denik. Bide beretik jo du Hur Gorostiaga Seaskako zuzendariak ere: «Ez da deus aitzinatu».\nDuela lau urte lortu zuten hobekuntza txiki bat: Matematikako proba euskaraz egin ahal izatea. Ordura arte, Historia-Geografiakoa soilik egin zitekeen euskaraz. Baina aldaketa gehiagorik ez dela izan salatu du Gorostiagak: «Gaur egun ez dugu inolako berririk, eta jada laugarren urtea da ez dela ezer aldatzen. 2012an lortu zen Matematika euskaraz egitea, baina geroztik ez da ezer aldatu». Ikasgaiz ikasgai urratsak eginen zituztela pentsatuta, Biologiako azterketa euskaraz egiteko eskubidea eskatu dute azken urteotan, Laskaraik azaldu duenez. Emaitzarik gabe: «Entseatu gara gutun batzuk igortzen Biologia galdetuz euskaraz. Bidali zelarik gutuna bazen esperantza txiki bat, baina berehala ohartu ginen ez zela aukerarik». Hezkuntza Ministerioak ez die eman erantzunik oraindik.\nPierre Barriere Paueko Akademia Ikuskariak ezetsi du eskaera: «Salbuespenezko koadro batean gaude, eta ez dago pentsatua urrunago joatea. Erabakia nazionala da, eta fermua». Bi ikasgai euskaraz egin ahal izatea jada anitz iruditzen zaio. «Baxoa hezkuntza sistema frantseseko azterketa da. Ez dago egina beste hizkuntza batean pasatzeko». Arazo teknikoak ere argudiatu ditu: «Behar dira zuzentzaileak hizkuntza horretakoak». Halere, hori ez du arazo nagusitzat: «Nazio mailan harturiko erabaki administratibo bat da».\nGorostiagak uste du borondate kontua dela. «Zuzentzaileak-eta badira euskaraz, bai Fisikan eta bai Biologian. Beraz, ez da arazo teknikoa. Ez da lege arazoa ere, zeren eta Frantziako Hezkuntza Kodeak erraten baitu azterketak pasatzen ahal dituztela tokiko hizkuntzan. Ez dago ezer hori oztopa dezakeenik, borondate hutsa baizik». Aurten ezer lortzeko berandu dela uste du Seaskakoak, baina heldu den ikasturterako egin nahiko lituzkete indarrak. «Azken urte bat dugu aitzinean egoera hori desblokeatzeko. Borondate ona badugu, itxoiten badakigu, baina lau urte ezer egin gabe, ez dagoenean arrazoirik ez aurreratzeko, uste dut aski dela».\nMathieu Berge EEP Euskararen Erakunde Publikoko lehendakariak ere onartu du ez dela aitzinamendurik. Frantziako Hezkuntza Ministerioarekin negoziatzen ari direla erran du, baina aurten ez duela izanen eraginik. «Etorkizunerako nahiko genuke baxoan kalifikazio berezi bat ere sortzea, arlo elebiduneko gaitasuna zehazten duena, adibidez, izan Seaskakoentzat ala elebidunekoentzat».\nBitartean, aldarrikapen lanean segituko dute Baxoa Euskaraz taldekoek. Elastiko berdeak soinean izanen dituzte batzuek gaur Filosofiako azterketan. Ez dute proba erraza izanen, Laskarairen hitzetan: «Nik frantses adierazpenean baditut zailtasunak, eta Literatura arlokoentzat koefiziente handiena Filosofiak du. Biziki zehatza izan behar da, eta behar dira garbiki gauzak esplikatu… frantsesez». Hizkuntzaren aitorpena eskatu du: «Beharko ligukete utzi gure lehen hizkuntzan egiten».\nFrantziaren “orotariko zapalkuntzak” salatuko ditu Aitzinak uztailaren 14an


Nabarniz | Euskadiko herriak eta hiriak | Turismoa Euskadi - Turismoa Euskadin\nIgarobide den zeinahi bidetatik urrun dago Nabarniz, geografikoki bakartuta. Horrek eragina izan du bere hirigintzan, eta, hala, landa hirigintza bakartu eta barreiatua du. Eta bertako ondare elementu garrantzitsuenak, hain justu, baserriak eta baselizak dira.\nUdalerri honetan egingo dugun ibilbidea Ikazurieta auzoan hasiko dugu. Bertan, Ondoroko hilobi koba bisitatuko dugu. Hortik, Nabarnizko gune berezienetako batera joko dugu: Omara, bere ibilbidean txoko ederrak sortzen dituen errekara.\nElexalde auzora, Nabarnizko gune nagusira, iristean, Gorritiz-Gorostizagako Andre Maria eliza ederra ikusiko dugu lehengo eta behin, euskal arkitektura neoklasikoaren adibide bikaina baita. Lekerika auzoan, bestalde, Santiago eliza gotikoa bisitatu eta Oiz mendiko (1.026 m) ikuspegi paregabeez gozatuko dugu.\nAparteko begiratoki naturala\nIngurune natural ezin ederrago batean dagoenez, ezkutuko txokorik ederrenak ezagutzeko ibilaldi ugari egiteko aukera eskaintzen du Nabarnizek. Besteak beste, Iluntzar mendira igo gaitezke, udalerriaren gainean ageri den begiratoki naturalera. Urdaibaiko panoramika ederrez gain, Oka ibaiak osatzen duen bailara eta Oma eta Basondo artadiak ikusteko aukera ematen du, Sollube mendia aurrean ageri duela.\nIrailaren 8an ospatzen dituzte Nabarnizen herriko jai nagusiak, Andre Mariaren omenezko jaiak. Idi-probak izaten dira egun horretako ekitaldi nagusia.\nDatu orokorretara itzultzea


Iván Darío Chahín Pinzón, Gladys Herrera Patiño\nMaterial didaktiko honen bitartez, indartu egin nahi da pertsona bakoitzak bere buruarekin, besteekin eta inguruarekin dituen harremanak hobetzeko gaitasuna. Bizitzarako Trebetasunak hamar trebetasun psikosozial generikoz osatutako multzoa da, Osasun Mundu Erakudeak 1993an proposatutakoa bizimodu osasungarriak sustatzeko asmoz.\nMarrazki bizidunetako hamar istorio laburretan oinarritzen da, denak ere “Zintzo-Mintzo” sailekoak. Istorioen ardatzak bizitzarako trebetasun hauek dira:\n“Pozten naiz” (Norberaren burua ezagutzea).\n“Utziko dizkidazu zure belarriak?” (Enpatia).\n“Itzulingururik gabe” (Komunikazio asertiboa).\n“Gozoa ala mingotsa” (Pertsonekin harremanetan jartzea).\n“Zalantzek kalte egiten diote osasunari” (Erabakiak hartzea).\n“Bihotz urratua” (Arazoak eta liskarrak konpontzea).\n“Arrisku publikoa” (Pentsamendu sortzailea).\n“Egia dirudi” (Pentsamendu kritikoa).\n“Maitasun hordituak” (Emozioak eta sentimenduak kontrolatzea).\n“Hau lasaitua!” (Tentsioak eta estresa kontrolatzea).\nProposamenaren bitartez, 20 lan-saio egiten dira (2 saio Bizitzarako Trebetasun bakoitzerako), horretarako jarraitu beharreko ildoak behar bezala daude zehaztuta Gidaliburu honetan.


Sukar aftosoa detektatu da Perun | Consumer\nSukar aftosoa detektatu da Perun\nPeruko Gobernuak Epizootien Nazioarteko Erakundeari (OIE) jakinarazi dio O motako sukar aftosoa detektatu duela gizentzeko 8 behitan. Laborategiko diagnostikoa 2004ko ekainaren 11n eta 14an egin zen, Limako Departamentuan, Turingo barrutian. Txertoa jarri zitzaion eremu horretan ez zen gaixotasunik detektatu 2000ko urritik.\nPeruko abeltzainek zenbait osasun neurri hartu dituzte gaixotasuna zabal ez dadin. Neurri horien artean daude zortzi behi positiboak suntsitzea; lehenengoekin kontaktuan egon diren 80 behi hiltzea; txertaketa eta birtxertaketa eremuan; kaltetutako eremura eta eremutik animalia arriskugarriak mugiaraztea; eta zaintza epidemiologikoa monitorizazio serologikoaren bidez jarraitzea eta indartzea.\noie-eu Perú-eu sukar aftoso txertaketa


Droga tratamendua prostatitis eta BPH - Urotrin\nDrogak eraginkorrena tratamendua prostatitis eta BPH\nBenigno prostatako hyperplasia (BPH) da zabalduena banatzen gizonak baino zaharragoak 35 urte. Aurretik, gaixotasuna lanik ordezkariek sexu eta indartsuagoa izango da, zeinen adina baino zaharragoa 45 urte.\nProstatako Adenoma, "gaztea", hau da, ondorioz, bizimodua eta nahasian sexu-harremanak. Nahi urologist etorri guztiak ez, baina denek lortu nahi du arazoa kentzeko. Denbora da irudikatu zer sendagai tratatzeko prostatitis eta BPH eman benetako emaitza.\nAukeraketa sendagaiak: ezaugarri terapia\nBatetik BPH ezin kendu gabe konplexuak tratatzeko. Ondoren bakarrik azterketa eta ikasketa, probak medikuak esan, sendagaiak, emandako maila utzikeria. Askotan preskriptore honako mota:\ninhibitzaileak – txikitzeko prostatako tamaina. Droga mantso hazkundea edo erabat gelditu da;\nalfablokeatzaileak – erabiltzen dira muskuluak erlaxatu prostatako guruina;\nbelar medikuntza, landare laburpenak. Murrizten hantura, normalizes gernu-sistema. Esleitutako batera bakarrik gainetik botika.\nZerrenda sendagaiak handia da. Hau fitxategiak gehienetan esleitutako konbinazio terapia, saihestuz altzairu esku-hartzea. Picking medikuntzako espezialista izan behar egokitutako, gaixoaren osasuna. Sendagai batzuk aurrera prostatitis eta BPH zenbaki bat izan bigarren mailako efektuak:\nBehe blood presio – hori dela eta, hipertentsoak eta, prostatako hyperplasia da tratatu azpian itxi zaintza.\nEragin bihotz-sistema – droga batzuk arriskutsua adinekoen.\nBuruko mina, goragalea eta zorabioak.\nBehe potentzia – elementu hau da, berehala ahostunak bertaratu medikuak gizon hori ez zuen garatu konplexurik.\nBereziki terapia eskatzen aggravation prostatitis, sintomak zein dira erraz ezagutzen. Baina, edozein kasutan, guztiak sendagaiak behar, medikuak agindutako tratamendua da, halaber, egindako gainbegiratuta.\nInhibitzaileak tratamendua BPH\nCure eraginkorra da prostatitis eta adenoma gelditu behar hazkunde tumore eraketa. Inhibitzaileak behar dira, ordena jokabide droga terapia. Parte botika, besteak beste, 5-alfa-reductase bihurtzen testosterona beste hormona. Batetik adenomas, ezinezkoa da kentzeko, bada, ez duzu mantsotu hazkunde-guruinak.\nGaixoen erabiltzen duten inhibitzaileak denbora luzez, nabarituko honako emaitza positiboak:\nadenoma goraipatu bolumena handitzea eta bihurtzen da, are gehiago, gutxiago;\nnormalizes fluxua gernua;\nprostatako hantura desagertzen dira.\nHobe da erabili sendagaiak 4-6 hilabete, orduan bakarrik ikusten dugu joera positiboa. Kongestiboa prostatitis gizon pasatzeko denbora tarte bat laburragoa. Droga da gaur hitzordua, bada tumore tamaina baino handiagoa da 40 ml.\nPilulak dira esleitutako zorrozki arabera errezeta. Hilabete baten ondoren inhibitzaileak gaixoari bisita bat dator. Horrela, dinamika ikus daiteke, eta instalatu, ez dago bigarren mailako efektuak gerta daitezkeen zehar harrera:\nmuntaketa kalitatea murriztu egiten da;\nprononcés ari da urratu.\nhantura eta hantura bularreko;\n2-3 aldiz, gutxitzen zenbatekoa arina isurtzean.\nPraktika ikuskizunak, urte baten ondoren aktiboa terapia, kontrako sintomak desagertu. Edonola ere, droga terapia egiten da gainbegiratuta mediku bat. Eta botika prostatitis eta adenoma gizonak dira neurrira egokitzeko adina eta osasuna gaixoari.\nIdentifikatzeko seinaleak prostatitis gizon eta bere tratamendu – lana urologist. BPH eragiten zenbaki bat sentsazio desatsegina, eta horien artean morbid gernu-emaria. Alfablokeatzaileak dira agindutako tentsioa arintzeko gihar ehunak. Bereziki ona tumore prostatako tratatu droga honen hasierako etapa edo adinekoen non gaixotasun kronikoa da.Terapia hainbat azken hilabeteetan. Gomendio guztiak nabaritzen honako aldaketa positiboak:\ngertatzen erliebe gaixotasunaren sintomak;\nbolumena guruina murriztu egiten da;\ngaixoaren errazagoa bihurtzen irteera gernuan, jet indarra nabarmen handitzen;\nhantura maskuri gutxitzen bezala birziklatutako likidoa da erabat kendu.\nHoriek eraginkorra drogak prostatitis eta BPH dira erraz toleratzen gaixoen. Nahiz eta epe luzerako terapia kontrako eraginak txikia. Baina, batzuetan, drogak bizi ahal honako gaitz:\nzorrotz jaitsiera odol-presioa;\nzorabioak eta etengabeko mina tenpluak.\nEpe luzeko konplexua terapia bigarren mailako efektuak dira. Praktika urologia mundu osoan erakusten duten alfablokeatzaileak eragin gutxien kalte gorputza.\nProstatako guruina ezin izango dira tratatu sueztitu. Soilik ikuspegi integral bat diagnostikoa eta tratamendua saihesteko lagunduko dizu altzairu esku-hartzeak.\nProstatako hyperplasia tratamendu belar medikuntza\nDrogak farmazia sorta dira. Ordenatzeko aniztasun hori, ezinezkoa da. Gaixo batzuk dira aldekoak phyto-sendagaiak sortzen diren oinarritutako landare laburpenak. Laguntza belar prostatitis? Eraginkorrena izango da eztabaidatu azpitik. Sintetikoa drogak hainbat bigarren mailako ondorioak. Hori dela eta, mediku uko paziente askok. Prostatako guruina eta senda daiteke bereziak erabiliz drogak direla bakarrik egin, belar eta lore. Erabilera luzea ematen dute honako emaitza positiboak:\nkentzea hantura urethral channel;\negonkortze prozesuan urination;\nmina kentzea, gurutzeria.\nPrestazioa belar sendagaiak begien bistakoa da. Medikuak prescribe botika horiek konbinatuta droga sintetikoak. Zoritxarrez, hau terapia erabiltzen zen antzina, noski, erabiltzen decoctions eta xarabeak. Ondoren hartu ahal izango subside mina eta fluxua hobetzeko gernua, baina tumore ez da desagertuko. Forma hutsa erabiltzen dira prebentziorako prostatitis.\nEzinbestekoa olioak: haien eraginkortasuna\nBatetik pilulak itxaron emaitza hainbat hilabetez, baina hobea da alternatiba baino ebakuntza. Baina gizon batzuk nahiago hasiera tratamendua, aukeratzeko metodo tradizionalak. Harrera zenbait hautatutako ezinbestekoa olioak:\nizeia – geraleku mina eta bakterioak hiltzen;\nitsas aladierno murrizten hantura;\nkakao gurina – mina murrizten du sindromea.\nSubstantzia horiek ez dira kontsumitzen ahoz, eta injektatzen ondesteko gauez. Zenbait botikak jaso ahal izango duzu, rectal supositorioak gain olio horiek. Bada, ondoren, injekzio ez da erretzea edo azkura, gero alde batera utzi behar, hala nola, terapia.Urologists uste esterrak bakarrik arintzeko zenbaki bat sintomak eragiten duten ondoeza eguneroko bizitzan. Beste terapia erabili ahal izango da prebentzio, baina deusezten larriak tumoreak, metodo hau ez da egokia. Zoritxarrez, gizonak uste kontrakoa, beraz, gaixotasuna da, orain arte aurreratu eta, azkenean, beharra kirurgia.\nMediku askok gain, mediku terapia ariketak egin tratatzeko prostatitis. Kegel ariketak – ahal izango duzu normalizatzeko muskulu-ehuna. Nola ulertu egin behar da, besterik ez duzu komunera joan. Urination zehar, beharra eduki jet. Tensing eta lasaigarria muskuluak pelbisa, gizon bat egiten erabilgarria ariketa. Epe luzeko enplegu bat izango nabarmenik eragin. Oraindik erabilgarria oinez, gisa bat da egoneko bizimodua azkar zabaltzen den momentua eraketa tumoreak intimo eremu gizon, ez kontatuta infekzioa, eta joera genetikoa.BPH da gaixotasun bat eskatzen duten berehalako tratamendua urologist. Martxan forma da zantzurik kirurgiko esku-hartzea. Pilulak eta kandelak izango da, zalantzarik gabe, lagundu, bada denbora bat egiteko hitzordua ikusteko urologist.\nEgiaztatu antzutasuna da gizon multzo bat erabiliz, diagnostiko-neurriak. Puntuala terapia esker, gaixotasun kentzeko eta leheneratu helburua ugalketa-funtzioa.


"Berme guztiak" eta nazioarteko goi mailako begiraleak izango dituzte igandeko galdeketek | Gure Esku Dago\n"Berme guztiak" eta nazioarteko goi mailako begiraleak izango dituzte igandeko galdeketek\nDonostia, Irun, Zalla, Balmaseda eta Alonsotegiko ordezkariek datorren igandeko herri galdeketetan parte hartzeko deialdi bateratua egin dute gaur goizean Irunen. Galdeketa eguneko azken xehetasunen berri ematearekin batera, jakinarazi dute goi mailako begiraleak etorriko direla Euskal Herrira, Kataluniatik, Eskoziatik eta Argentinatik.\nKanta zaharrak dioen bezala, ura bere bidean doa. Hasieran, ibaia ginen, eta, tantaz tanta, itsaso bihurtu gara. Herritarrok sortutako olatua inork espero ez zuen lekuetara iristen ari da. Orain bost urte, Gure Esku Dago sortu zenean, ezinezkotzat genuena posible egin dugu. Datorren igandean, azaroaren 18an, herri galdeketak antolatuko ditugu Donostian, Irunen, Zallan, Balmasedan eta Alonsotegin.\nGaur ere borondateak elkartu gaitu, herri izan nahiak. Herri izan nahi dugulako eta herri bezala erabaki nahi dugulako, ez gara ari lanean soilik gure herri eta hiriei begira. Perspektiba zabalarekin eta aurrera begirako ikuspegiarekin kokatzen ditugu gure galdeketak Euskal Herriko mapan. Eta, ziur gaude, urrats esanguratsua izango dela igandekoa; ekarpen garrantzitsua egingo diogula herri honen etorkizuna erabaki ahal izateko elkarrekin egiten ari garen bideari.\nProzesu honen ondoren, geure herrietan, ezer ez da bera izango. Urteetan iraun duten hamaika horma eraitsi baititugu hilabeteotan, eta beste horrenbeste sasi alboratu. Elkarbizitza praktikara eraman dugu. Ikusi dugu erabakitzeko beharrak batu egitean gaituela, adin, pentsamolde eta jatorri anitzetako herritarrak; eta sentitu dugu batzen gaituen horrek indar handia duela. Hain da handia indar hori, datorren igandean, orotara, 2.000 lagun inguru ariko garela lanean bost herri galdeketak posible egiteko. Horrenbeste herritarren artean, galdeketa bat era autonomo eta autofinantzatuan antolatzea garaipen handia da.\nHerri galdeketek, gainera, berme guztiak izango dituzte. Batetik, sistema informatiko baten bidez saihestuko ditugu bozka errepikatuak. Eta bestetik, Berme Batzorde bat osatu da, abokatu, legelari eta politologo talde batekin, protokoloa zorroztasunez errespetatzen dela eta galdeketak berme guztiekin egiten direla ziurtatzeko.\nEra berean, goi mailako nazioarteko begiraleak izango ditugu gurean galdeketa egunean. Kataluniatik: Elisenda Paluzie, ANCko presidentea, Marcel Mauri, Òmnium Culturaleko presidenteordea, Gabriel Rufián eta Joan Tardá, ERCren diputatuak Espainiako Kongresuan, Aurora Madaula, Junts Per Cataluñako diputatua Kataluniako Parlamentuan, Aina Delgado, CUPeko idazkaritza nazionaleko kidea eta Jaume Lopez, Pompeu Fabra Unibertsitateko Zientzia Politikoetako irakaslea. Eskoziatik: Shona McAlpine, Independence Convention-eko idazkari eta nazioarteko ordezkaria. Eta Argentinatik: Julieta Gaztañaga, antropologoa, ikerlaria eta irakaslea.\nBozka aurreratua martxan da urriaren 29az geroztik, egunean bertan botoa eman ezingo dutenentzat. Egun handia, ordea, azaroaren 18a izango da. Gaur deialdi ireki eta zabala egin nahi diegu gure herrikide guztiei hitza hartu eta ariketa demokratiko honetan parte hartu dezaten. Datorren igandeko galdeketekin, demokraziak irabaziko du, denok irabaziko dugu! Urrats kolektibo honetan, zure pausoa ezinbestekoa da. Ez zaitez etxean gelditu, bozkatu galdeketan!


Bere lanaren antologia plazaratu du Oskarbi taldeak | Kultura | Berria\nBere lanaren antologia plazaratu du Oskarbi taldeak\nBi CDtan jasotako 34 kanturen bidez bere ibilbide luze eta oparoaren lagin ederra jarri du jendearen eskura Oskarbi taldeak. Elkar-ekin argitaratu du 'Esperantzari leiho bat' izeneko antologia, eta azaroaren 26an lan hori aurkezteko kontzertua emango du Irungo (Gipuzkoa) Amaia antzokian.\n2004ko urriak 28\nIa orain 40 urte, 1966an, sortu zen Oskarbi taldea eta bide luzea egin zuen 1984an ofizialki erretiroa hartu zuen arte. Nolanahi ere, halamoduzko erretiroa, gaur arte elkarrekin kantatzeko eta tarteka emanaldiak egiteko batzen jarraitu baitute Oskarbiko kideek. Denbora horretan guztian jende askoren buru-bihotzetan txertatu diren sei disko eta kantu andana luzea utzi dituzte. Gaur, berriz, zazpigarren diskoa, 'Esperantzari leiho bat' antologia, aurkeztu dute Elkar argitaletxearen eskutik. Ibilbide oparo horretako 34 kantu bildu dituzte bi CDtan, Oskarbiren lanik esanguratsuenak. 34 abesti horietatik 26 lehendik grabatuta zeuden bezala jasotzen dira antologian, eta beste zortziak berriro grabatu dituzte. Horietatik bi 'Androkanto' eta 'Eskutari' aurretik ere grabatuak zituzten, eta beste seiak aurreko diskoetan ageri ez diren kantuak dira. Oskarbik kontzertua emango du azaroaren 26an Irunen, Amaia antzokian.


Bai, zeure iturriak. Zeure Jarioa.\nJarioan 150 bat albiste-iturri ditugu sailkatuta, taldekatze jakin batean. Herriak atalean, adibidez, herri mordo batekoak. Zeuri, zure herria eta akaso besteren bat interesatzen zaizu, ez guztiak. Eta Jarioak, hain zuzen, zeure herriak eta zeure iturri kutunenak aukeratzeko modua ematen dizu.\nE-posta helbidea emanez alta eman.\nKonfirmazio mezua jasoko duzu, eta listo.\nOndoren, zure jarioaren iturriak aukeratu ahal izango dituzu. Tresna erraz erabiltzen da: aukera batzuk aktibatu, besteak aktibatzeke utzi. Honelaxe:\nHarpidetza jakin batzuk dituzunean zeure Jarioan, haiek agertuko zaizkizu ezkerreko zutabean: soilik nobedadeak daudenean, nobedade-kopurua emango dizu tresnak, iturri hori irakurri zenuen azken alditik hona gertaturikoak. Ez badago berritasunik, abisurik ez.\nGoiko irudian harpidetza jakin batzuetan zenbat nobedade dituen ikus dezake Urliak. Klik egiten du Azpitikoetan, eta bertako hiru nobedadeak irakurriko ditu horrela.\nUrliak ez du atalez atal, portadatik herrietara, eta herrietan berea aurkitu behar, jakiteko zer berri duen bere intereseko iturrietan. Zeuk ere berdin egin dezakezu, Interneteko aktualitate euskalduna gertutik eta zuzenean jarraitzeko. Animo!


�Orain dela hamar urtekoa baino askoz irekiagoa ikusten dut musika egoera" - GARA\nMikel Azpiroz | Elkano browning cream nazioarteko hirukotearen arduradun donostiarra\n�Orain dela hamar urtekoa baino askoz irekiagoa ikusten dut musika egoera"\nMakina bat musikariren egitasmoetan aritu ostean, Franck Mantegari bateria-jotzaile paristarrarekin eta aspaldiko lagun mina duen Matt Harding estatubatuarrarekin bildu da oraingoan Mikel Azpiroz teklatu-jotzaile donostiar aparta, berak sortutako kantuak Elkano Browning Cream hirukotean aurkezteko.\nMusikari aparta dugu Mikel Azpiroz donostiarra. Lau Behi taldean ezagutu genuen gitarra joz, baina teklatu-jotzaile gisa egin du, zalantzarik gabe, duen ibilbide oparoa. Guztiak ezin aipatu baditugu ere, Parafunk taldea sortu zuen Javi Pezekin batera eta, besteak beste, Negu Gorriaken azken diskoan edo Anje Duhalderenean parte hartu du. Zuzenean, Jabier Muguruza lagundu zuen, baita Mikel Erentxun ere urte batzutan zehar. Egun, Rafa Ruedarekin ari da zuzenean, baita Ameriketako Estatu Batuetan ezagutu zuen Matt Harding lagunarekin ere.\nOrain, ordea, nazioarteko hirukote trebea bildu du bere egitasmo propioa garatzeko, Elkano Browning Cream bero eta zirraragarria. Disko bikain horri buruz aritu gara, urte hasieran Ekuadorren izan ostean, Arrasaten, Bilbon eta Gasteizen jotzen dutela profitatuta.\nMikel Azpirozen egitasmoa al da Elkano Browning Cream?\nBai, nik urteetan ondu ditudan abestiak dira. Garai batean, gainera, duela hiru edo lau urte, Elkano Browning Cream izenarekin eman nuen zuzeneko bat edo beste ere, Karlos Aranzegi eta Fran Iturbe, Bide Ertzeaneko kideekin.\nNazioarteko hirukotean emana, gitarra-jotzaile amerikarraeta bateria-jotzaile paristarrarekin?\nMatt Harding (gitarra-jotzailea) aspalditik dut ezaguna, Ameriketako Estatu Batuetan elkarrekin ikasi genuelako. Mattek orduan New Yorken bizi zen Franck Mantegari (bateria-jotzailea) paristarra ezagutu zuen, besteak beste Alpha Blondy edo Sant Germainekin jotako musikari bikaina. Matten zuzenekoak ematen hasi ginen hirurok elkarrekin, eta nire abestiek gustatzen zitzaidan feeling-a hartu eta oso ondo funtzionatzen zutela ikusi nuen eta bi musikari horiekin abestiak grabatzea pentsatu nuen. Horrela sortu zen, planifikatu gabe.\nDonostian duela urte batzuk, San Telmo museoan, «Hiria» izeneko erakusketa batean, iragarki bat ikusi nuen apal batean, duela ehun bat urtekoa, Elkano Browning, eguzkitarako krema batena. Elkano izeneko batek eginikoa, antza orduko botikari bat edo izango zena. Oso izen groove-a iruditu zitzaidan, Donostian, Belle Epoquen eta ingelesez. Egiten ari nintzen abestietarako oso aproposa ikusi nuen.\nDisko etxea zuk zeuk sortua da.\nBai, alde praktiko batetik. Disko hau grabatu nuenean ez neukan gogorik ate joka hasi eta egindakoa erakusten hasteko, gainera jakinda inork ez zuela promoziorako diru askorik jarriko. Beste edonork egingo lukeen lana nik neuk maitasun handiz egitea pentsatu nuen. Horregatik sortu nuen Mamusik, kanpoko banatzaileen laguntza -Dock-Land- daukagun arren, baita hemendik aurrerako egitasmoak era berdinean egiteko ere.\nHona galdera zail bat. Nola definituko zenuke musikalki Elkano Browning Cream?\nDantzarako musika da, gorputza mugiarazten duena. Club-erako musika izan daiteke, groove-a, musika alaia. Gauerakoa eman dezake, baina goizean jaikitzen zarenean entzutekoa ere bada, «rollo» ona sortzen duen musika baita.\nGurean ez al da umezurtz dagoen proposamena?\nGero eta proposamen gehiago dago. Orain, Iruñeko Wagon Cookin´, Bilboko Cherry Boppers, Ortofunk. Javi Pezen banda, baita Makalarena ere... Fermin Muguruzaren banda ere ez dabil oso urrun. Periodistikoki etiketa ezberdinak dituzten estiloak izan arren musikalki gertu daude. Alde horretatik Euskal Herriko egoera askoz irekiago ikusten dut orain dela hamar-hamabost urte baino.\nEstatu Batuetan, Txinan eta etxean zuzenean grabatua?\nEz dugu zuzenean grabatu, baina bai alde batetik bestera. Matt Hardingen azken aurkezpenetan Ameriketako Estatu Batuetan hasi ginen aurreneko abestiak grabatzen. Zein ondo funtzionatzen zuten ikusita eta Txinara gindoazela jakinda, nire eskuko ekipoa eraman nuen bertara, grabatzeko mikrofono on batzuk, ordenagailua... Txinan hilabete eman genuen ia gauero jotzen eta egunean zehar abestiak grabatzen genituen. Gero Euskal Herrian, etxean bukatu nuen prozesu guztia.\nBazter eta kultura ugari ikusi dituen lana dugu, beraz.\nBai, alde batetik bestera ingurumen ezberdinetan sentsazio ezberdinak izaten dira, eta polita da orain hori gogoratzea.\nSumatzen al da ezberdintasun hori, entzuleari dagokionez.\nNahiko hizkuntza kosmopolita da, ohituta gaude musika hau entzutera. Dantzarako musika da, gerria mugitzekoa eta animoa gora ekartzekoa eta zorionez Euskal Herrian zein Ameriketako Estatu Batuetan antzeko eragina sortzen du jendearengan, harrera ona eragiten du.\nIzango al du jarraipenik.\nBizitzak berak esango du hori, baina lehenengo diskoak nola funtzionatu duen ikusita, gustatuko litzaidake hemendik hilabete batzuetara beste disko bat egiteko aukera izatea. Orain, adibidez, hiru astez elkartuko gara eta abesti berriak grabatzeko aprobetxatuko dugu. Gu pozik gaude emaitzarekin.\n«Elkano Browning Cream dantzarako musika da, gorputza mugiarazten duena. Musika alaia, `roilo' ona sortzen duena»\nLarunbata 10: 22.00etan Arrasateko 3.60 Aretoan. +THE CHERRY BOPPERS.\nAsteartea 13: 19.00etan Bilboko FNACen.\nAsteazkena 14: 19.00etan Gasteizko Unibertsitateko Pabilioian.


‘Barrutiak vs. benetazko parte-hartzea’, Jabier Estebanez eta José Luis Iturralderen iritzia, Donostiako koordinadore eta Donostiako koordinadoraren partaide, hurrenez hurren | EA - Eusko Alkartasuna\nHasiera » Iritziak » ‘Barrutiak vs. benetazko parte-hartzea’, Jabier Estebanez eta José Luis Iturralderen iritzia, Donostiako koordinadore eta Donostiako koordinadoraren partaide, hurrenez hurren\n‘Barrutiak vs. benetazko parte-hartzea’, Jabier Estebanez eta José Luis Iturralderen iritzia, Donostiako koordinadore eta Donostiako koordinadoraren partaide, hurrenez hurren\nArgitaratua honek egina: Prentsa Bulegoa data Urr 31, 2014 honetan: Iritziak\nDonostiako Udaleko oposizioko hiru taldeek (PSE-EE, PP eta EAJk) hirian lau barruti sortzea onartu dute, Udal Gobernua eta hiriko 20 auzo elkarteren iritziaren aurka.\nHiriak antolatzeko modua auzo bidezkoa dela defendatu dugu beti Eusko Alkartasunatik. Era berean, donostiarrei eguneroko bizitzan eragiten dieten politiketan donostiarrek benetan eta zuzenean parte hartzea ere defendatzen dugu. Donostia barrutitan banatzen duen proposamen honek txundituta utzi gaitu, izan ere, hiria modu antinaturalean banatzen du eta ez du administrazioa herritarrengana hurbiltzen inola ere.\nBarrutiei buruzko eztabaida ez da eztabaida berria Donostiako Udalean. Gogoratu behar da Alderdi Popularrak Donostiarako barrutiak eskatzen urteak daramatza eta PSE-EE izan da 20 urteko alkatetzaren ondoren martxan jarri ez zuena. Eta ez zuen halakorik egin, nahiz eta hori egiteko hainbat aukera izan zituen. Pasa den legealdian hainbat debatetara eraman zena. Herritarren partaidetzari begira, Eusko Alkartasunari ez zitzaion proposamena gustatzen ez lehen eta ez orain , lehen bezala, Donostiarentzat beste lurralde eredu bat defendatzen dugulako, egungo elkarbizitzako espazio naturalak hausten ez dituena. PSE-EE, PP eta EAJk sortu nahi dituzten barrutiek auzo horietako benetako beharrak ez dituzte kontuan hartzen, eta, orain, parte hartzeko eredu bat martxan dago. Eredu horrek, hain justu, herritarrak entzuten ditu eta herritarrekin lan egiten du -ezin dugu ahaztu udalbatzan oposizioak erakutsi zuen inkoherentzia: alde batetik, donostiarren partaidetza sustatze aldarrikatu zuten eta, aldi berean, udalbatzan hitz egin nahi zuten auzo elkarteen ordezkariei hitza ematea eragotzi zuten-.\nEgun badirudi gauzak aldatu direla PNV-k bat egin duenean (hasieran kontra egon eta osotasuneko zuzenketa aurkeztu arren) 4 barrutitan banatzeko unean, Donostian oso modu antinaturalean. Herritarren ikuspegitik Parte Zaharra, Erdialdea, Amara, Loiola eta Martutene barruti batean batzea erabat ulergaitza da, barruti horietako baten osaera aipatzearren.\nEta herritarren ikuspegitik ulergaitza dela diogu, zeren auzo-elkarteek barrutien aurka daudela adierazi dute eta oposizioko alderdiei beraien proposamena uztea publikoki eskatu dietelako. Auzo-elkarteek salatu dute herritarrak ez direla kontuan izan, eztabaidarik ez dela izan eta alderantzizko demokrazia dela hau, hau da, goitik beherako demokrazia bertikalik ez dela izan eta talde politiko batzuk (kasu honetan, barrutiak ezartzea proposatu duten taldeak) hiriko errealitatetik oso urrun daudela ere esan dute.\nBarrutiek burokrazia gehiago ekarriko dute, besterik ez. Administrazioa eta herritarren artean beste agente bat. Izan ere, legearen arabera, barruti bakoitzak zinegotzi bat izango du presidente eta beste zinegotzi bat presidenteorde. Eta zonalde hauetan partido politikoak izango dira batzordekideak izendatuko dituztenak, hauteskundeen emaitzen arabera, beraz, herritarrek ez dute botere handiagorik izango, ezta parte hartzeko aukera handiagorik ere. Barrutiak hiri osoan zehar ezartzeko proposamenak ez dauka ez hankarik, ez bururik.\nGainera, nabarmendu behar da Udalbatzak bere momentuan onartu zuena Altza barrutia sortzea bakarrik izan zela. Izan ere, Altzak duen historiarengatik eta pertsonalitatearengatik deszentralizazioko formula naturalak bilatu behar ditu, baina Donostiako gainerako eremuetarako Udala herritarrengana hurbilduko duen eredu bat lantzen ari da. Eredu horretan, martxan dauden parte hartzeko hainbat prozesu ditugu eta ez da gutxieneko parte-hartzerik ere ez duen behetik gora egindako barrutien eredu bat.\nHerritarren beharrei konponbide bat emateko lanean jarraitu behar dugu. Administrazioaren deszentralizazioak bere emaitzak eman ditzakeela eta eman behar dituela uste dugu, baita Donostiako herritarren proposamenak kontuan izan behar direla ere, erabakietan benetako parte-hartzea bermatuta. Bidea luzea da eta parte hartzeko kultura bat ezartzea ez da eginkizun erraza, baina egiten ari garen bide bat da. Azken urteetan iritzia aldatu dutenek hori zergatik egin duten arrazoitu beharko dute eta azalpen horiek herritarrek entzungo dituzte; izan ere, horiexei eragiten diete erabaki hauek.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Lan giroko harremanak (Zeharkako Ikasgaia)" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Lan giroko harremanak (Zeharkako Ikasgaia) Egilea: IMH Makina Erramintaren Institutua\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Eihar frantses - Wikipedia, entziklopedia askea.\nEspeziea Acer monspessulanum\nEihar frantsesa (Acer monspessulanum) Sapindaceae familiako astigar espezie da, Mediterraneo itsasoaren kostaldetatik zabaldutako zuhaitza.\nTamaina ertaineko zuhaitza da, adaburua hostotsua duena, 10-15 metroko altueraraino hazten dena (oso gutxitan 20 urte arte). Enborrak, batez beste, 75 zentimetroko diametroa du, azal gris ilun eta leunarekin zuhaitz gazteetan eta finki ildaskatuta zaharretan.\nGainontzeko astigar espezieengandik, bere hosto txiki trilobulatuengatik bereizten da, modu bakoitian, 3-6 zentimetrokoak, berde ilun kolorekoak, ukitu apur bat porotsuarekin. Hostoak udazkenean erortzen dira, normalean azaro aldera.\nUdaberrian loratzen da, 2-3 zentimetroko pendulu horidun loreekin. Fruituak 3 cm inguruko luzerakoak dira, eta bi hegaxkak ia paraleloak dira.\nEspezie honek hainbat azpiespezie eta aldaera ditu. Hona hemen nagusienak:\nEspezieak: Acer monspessulanum\nAfrican Plant DB: 131215


Tutuen hotsak - GARA\nFenen pasa dut aurten urte zaharra, Ferroleko badian kokatua dagoen herri ontzigilean, mendiko auzo batean. Hamabiak jotzetakoan familiari telefonoz deitzera irtetean, ezohiko isiltasun batek inguratu nau; hemen ez da suziririk botatzen, etxeko zurrumurru isila besterik ez dago. Behean, Ferroleko argiak uretan islatzen dira, eta zin degizuet ikuspegi ederra dela. Orduan zuzendu zaizkit ontzien tutuak, eta bi oroitzapen iritsi zaizkit batera: nire ume garaietakoa eta nire amak kontatutakoa.\nIzan ere, orain dela gutxi arte Urtezaharra amonaren etxean ospatzen genuen, Lezon. Umea nintzenean, mahatsak jan eta gero balkoira irteten ginen eta Pasaiako portuko ontzien tutuak entzuten genituen. Amonaren etxetik ez zen itsasoa ikusten, baina etxe-blokeen gainetik koloreetako bengalak igotzen ziren, zeruan zintzilik geratuz. Orduan amak kontatzen zidan haren gurasoen etxean, Buenavistan, portu osoa ikusten zutela, ontzien argiak iluntasunean, tutuak gauaren lasaitasunean, eta hori zela bere ume garaietako oroitzapenik ederrenetakoa.\nOndoren, suziriak eta petardoak jarri dira modan, eta leihora ateratzen garenean tutuak ez dira entzuten. Kaleak argiz eta kolorez betetzen dira orain ordea; gaua literalki piztu egiten da, ospakizun giroa are gehiago azpimarratuz.\nAurten, aitzitik, Fenen tutuak entzun eta Buenavistaren antzeko ikuspegiaren aurrean, antzinako sentimendu bat sortu zait, etxekoia, beroa. Segundo batez guztiz ahaztu dut Ferrolen tutuka ari diren ontziak itsas armadarenak direla. Agian, itzal beldurgarriek ere edertasunez beteriko sentimenduak sor ditzakete? Hala bedi. Urte berri on.


Acuerdo de la Facultad de Empresariales de Mondragon Unibertsitatea a través de Mondragon Team Academy con AI POWER y EYWA SPACE Mondragon Unibertsitateko Enpresagintza Fakultateak-Mondragon Team Academy-ren bitartez AI POWER eta EYWA SPACErekin akordioa sinatu du - Berriak - Mondragon Unibertsitatea\nMondragon Unibertsitateko Enpresagintza Fakultateak-Mondragon Team Academy-ren bitartez AI POWER eta EYWA SPACErekin akordioa sinatu du\nMondragon Unibertsitateko Enpresagintza Fakultateak, alde batetik, Mondragon Team Academy ekintzailetza-unitatearen bidez, eta, bestetik, AI POWER eta EYWA SPACE enpresek, venture builder-ak Inteligentzia Artifizialean eta AR/VRan, akordio bat sinatu dute startup berriak sortzeko esparru bat eraikitzeko, Lidergo Ekintzaile eta Berrikuntza Graduko inkubazio eta azelerazio programen barruan.\nAkordio hori 2020-21 ikasturteaz geroztik abian jarritako lankidetzaren emaitza da, non venture building programa bateratuak garatu baitziren, emaitza garrantzitsuekin. Zehazki, programaren bi edizio egin ziren LEINNen, Irungo, Oñatiko, Bilboko eta Valentziako laborategietako ia 100 ekintzailerekin. 100 negozio-aukera inguru aztertu ziren, eta horietatik 9 startup sortu ziren. Horietatik 5ek hasierako inbertsioa altxatzea lortu dute (500.000€ altxatuta lehen hilabeteetan). 2021-22 ikasturte berrirako ezarritako helburua MTAko gainerako laborategietara zabaltzea da.


Lurralde Plan Partzialak (LPP) - Lurralde Politikarako Aholku Batzordea - Euskadi.eus\nLurralde Plan Partzialak (LPP)\n2020 ekainako LPP Izapidetza-Kuadroa (DOCX, 54 KB)\nHonako xedapenak izango dituzte:\nantolamenduaren helburuak zehaztea, lurraldearen egungo egoera, egoera soziala eta ekonomikoa eta eboluzionatzeko dituen aukerak aztertuz.\nazpiegitura handien euskarri izateko gai diren guneak zehaztea, haien ezaugarrien arabera.\nplanaren helburu den gune edo eremurako interes komuneko ekipamenduen kokalekua finkatzea.\nhirigintzako antolamenduak bete behar dituen irizpideak, printzipioak eta arau orokorrak.\nandea daitezen saihesteko edo zati bati edo guztiari beste erabilera bat emateko birmoldatu, birsortu edo birgaitu egin behar diren guneak zehaztea, eta lan horiek gauzatzera bideratutako laguntza-neurriak eta egin beharreko programak finkatzea.\nhonako helburu baterako erreserbatu behar den lurzoruaren azalera kuantifikatzea:\nsustapen publiko nahiz pribatuko babes ofizialeko etxebizitzak eraikitzea, edo etorkizunean berariazko arauen bidez azken prezio mugatua izan dezaketen beste etxebizitza batzuk eraikitzea.\npoligono urbanizatuak sortzeko aukera emango duen lurzoru industrialaren sustapen publikoa.\nGidalerroek jasotzen dituzten jarraibideak garatzeko behar diren irizpideak, arauak eta printzipioak.\ninformazioko azterketak eta planoak\nPlana azaltzen duen memoria.\nazterketa ekonomikoa eta finantzarioa\ngauzatze-programa, lau urteko etapetan banatuta\nantolamenduko planoak eta arauak\nBeharrezkotzat eta egokitzat jotzen diren beste dokumentu batzuk ere jaso ahal izango dituzte.\nBiltzen dituzten area funtzionalak eta udalak\n1. ENKARTAZIOETAKO EREMU FUNTZIONALA\n2. GOIERRIKO EREMU FUNTZIONALA\nAraba eta Gipuzkoako Partzoneria Orokorra\n3. BILBO METROPOLITARREKO EREMU FUNTZIONALA\n4. DONOSTIALDEA-BIDASOA BEHEREKO EREMU FUNTZIONALA\n5. DURANGALDEKO EREMU FUNTZIONALA\n6. DEBABARRENEKO EREMU FUNTZIONALA\n7. BUSTURIALDEA-ARTIBAIKO EREMU FUNTZIONALA\n8. ARRATIAKO EREMU FUNTZIONALA\n9. ARABAKO ERRIOXAKO EREMU FUNTZIONALA\n10. AIARAKO EREMU FUNTZIONALA\n11. DEBAGOIENAKO EREMU FUNTZIONALA\n12. MUNGIALDEKO EREMU FUNTZIONALA\n13. TOLOSALDEKO EREMU FUNTZIONALA\n14. ARABA ERDIALDEKO EREMU FUNTZIONALA\nUrizaharra, Lagran eta Lañoko Erkidegoa\n15. UROLA KOSTAKO EREMU FUNTZIONALA\nLurralde Plan Parzialak (LPP) Eskualde Egiturei dagokienez\nAiarako Eremu Funtzionala\nAraba Erdialdeko Eremu Funtzionala\nArabako Errioxako Eremu Funtzionala\nBilbo Metropolitarren Eremu Funtzionala\nDebabarreneko Eremu Funtzionala\nDebagoienako Eremu Funtzionala\nDonostiako Eremu Funtzionala\nDurangoko Eremu Funtzionala\nEnkarterriko Eremu Funtzionala\nGernika - Markinako Eremu Funtzionala\nGoierriko Eremu Funtzionala\nIgorreko Eremu Funtzionala\nMungiako Eremu Funtzionala\nTolosaldeko Eremu Funtzionala\nUrola kostako Eremu Funtzionala\n2020an, lurralde plan partzial hauen jarraipen-memoriak idatzi dira:\nDebagoieneko eremu funtzionala\nAzken aldaketako data: 2021/04/07\nLurralde Antolamenduaren Gidalerroak (LAG)\nLurralde Plan Sektorialak (LPS)


BILBOKO DOKUMENTALEN ETA FILM LABURREN NAZIOARTEKO JAIALDIAK – ZINEBIK, 48 ORDUTAN ERRODATUTAKO FILM LABURREN ZINEBIEXPRESS LEHIAKETAREN 12. EDIZIOA DEITU DU ASTEBURU HONETARAKO - ZINEBI\n• Larunbatean, azaroaren 2an, irekiko da, partaideen izen ematearekin eta film laburrak egiteko gaiaren azalpenarekin, goizeko 09:30etik 10:30era, Campos Antzokiko atarian. Sarien banaketa ekitaldia azaroaren 7an izango da Golem-Alhondiga zine aretoetako 1. aretoan, 18:00etan.\nBilboko Udalak antolatutako Bilboko Dokumentalen eta Film Laburren Nazioarteko Jaialdiak – ZINEBIk, 48 ordutan errodatutako film laburren ZINEBIEXPRESS lehiaketaren beste edizio bat deitu du asteburu honetarako. Lehiaketa larunbatean, azaroaren 2an, irekiko da, goizeko 09:30ean Campos Antzokiko atarian, ekipoen izen ematearekin, eta une horretan jakinaraziko da lanen gaia, edizio bakoitzean ezustekoa eta desberdina.\nAurkeztutako film laburrak epaimahai independente batek baloratuko ditu, eta hiru sari banatuko dira. Lehen saria 1.000 eurokoa izango da eta EHUKulturak emango du, bigarrena 700 eurokoa, eta hirugarrena, afari bat –AUX Magazineren laguntzarekin–. Epaimahaiko kideak hauek izango dira: Aranzazu Calleja, biolin irakaslea eta zinerako musika konposatzailea, Galder Gaztelu-Urrutiaren “El Hoyo” filmerako egin duen azken lana nabarmena barne; Pau Guillén, Ikus-entzunezko Komunikazioan lizentziatua eta Gidoi Idazketan Masterra, Zinegoak jaialdiaren zuzendaria; eta Larraitz Zuazo zinegile eta irakaslea, Ikus-entzunezko Komunikazioan lizentziatua eta Dokumental Sortzailearen Teorian eta Praktikan Masterra, ikus-entzunezkoen munduan murgildutakoa, zuzendari eta bideo editore/postproduktore gisa arituz, batez ere, ikus-entzunezko eta zineko proiektu askotan.


Frantzia. ETEKINETAN PARTE HARTZEA BENETAKOA AL DA?\nETEKINETAN PARTE HARTZEA BENETAKOA AL DA?\nTESTUA (PDF): https://yadi.sk/i/Pex0jdHJgiBXFg\n1. Behin eta berriz eztabaidatu da Frantziako araudian "enpresaren mozkinak soldatapekoei birbanatzea" bezala araututako "partaidetza" ikuspuntu ekonomikotik benetako mozkinen banaketa ote den.\n2. Lehenik eta behin, langile guztiei dagokien prima ez da zehazki enpresak sortutako etekinen kuota jakin bat. Mozkinen gainean kalkulatzen da, baina beste erreferentzia batzuetan ere oinarritzen da, hala nola soldatek balio erantsiaren gainean duten pisua eta erakundearen ondare garbiaren zifra.\n3. Langileek ez dute galeretan parte hartzen. Egia esan, arau-tratamenduak erakusten digu, funtsean, mozkinetako partaidetza bat baino gehiago, mozkinen zifrari erreferentzia egiten dion ordainsari-prima bat dela.\n4. Gogora dezagun erreferentziazko lege-formula:\nE = Etekin garbia\nK = Berezko Kapitala\nS = Soldatak\nB = Enpresaren Balio Erantsia\n5. Horrek esan nahi du prima sortuko dela soilik emaitzak enpresaren ondare garbiaren %5etik gorakoak badira. Hau da, errentagarritasuna txikia denean, etekin osoa jasotzen du jabeak. Eta handia bada bakarrik erabiltzen da errentagarritasun handi horren zati bat prima hori sortzeko.\n6. Hori guztia dela eta, analisten sektore batek zalantzan jarri du ordainsari horren izaera ekonomikoa benetako etekina izatea.\n7. Egia esan, partaidetza-sistema horri "mozkinetako partaidetza" terminoa aplikatzea edo ez aplikatzea erabiltzen ari garen etekinaren kontzeptuaren mende dago ere.\n8. Etekintzat jotzen badugu ekitaldiko gastuak deskontatu ondoren soberan dagoen errentagarritasuna, badirudi ordainsari hori "etekin" gisa hartu beharko genukeela. Etekin positiboak daudenean bakarrik sortzen da, eta, hein handi batean, horien zenbatekoaren arabera. Hala ere, norbaitek argudiatu lezake langile horien parte-hartzea "gastua" ere badela, nahiz eta etekin positiboen kasuan soilik gauzatu.\n9. Etekintzat hartzen badugu inbertitzaileak lortutako soberako errentagarritasuna, agerikoa da prima hori ez dela etekinaren zati bat. Enpresaren titularrak edo kanpoko inbertitzaile batek, inbertsioaren etekina kalkulatzerakoan, ordainsari horien zenbatekoa deskontatuko du logikoki, eta "kostu" gisa hartuko du.\n10. Arrazoimendu mota horrek bultzatu zuen kontabilitate-erregulazioan gastutzat hartzera, esate baterako, sozietateen gaineko zerga gisa enpresek ordaindu beharreko zenbatekoa. Etekina dagoenean bakarrik sortzen da, eta etekinaren arabera kalkulatzen da. Baina ez da berez etekina.\n11. Azken batean, badirudi argi dagoela, zentzu ekonomikoan, mozkinaren kontzeptua ezin dela bereizi enpresaren jabetza edo titulartasun kontzeptutik. Horrek berekin ekarriko liguke Frantziako partaidetza horiek sortutako primak "emaitzen arabera kalkulatutako lan-primatzat" hartzea, benetako etekinen banaketa baino gehiago.


INEMek 52 urtetik gorako aurre-erretiratuei langabezia-sorospena itzultzeko eskatu die | Consumer\nINEMek 52 urtetik gorako aurre-erretiratuei langabezia-sorospena itzultzeko eskatu die\nDuela urtebete baino gehiagotik kobratutako kopuruak itzultzeko ehunka pertsona eskatu dituzte\nEnplegua Erregulatzeko Espedienteengatik (EEE) 2002. urteaz geroztik lana galdu duten 52 urtetik gorako milaka euskal langilek langabeziako sorospena jasotzeari utziko diote, hau da, hilean 570,6 euroko gutxieneko soldataren %75. Euskal Autonomia Erkidegoan prestazio hori jasotzeko modua aldatu zuen 2002ko dekretua berriro interpretatu da, eta “dekretazo” deitu zaio.\nEgoera are kezkagarriagoa da onuradun batzuentzat: INEMek dagoeneko ehunka eskatu ditu laguntza gisa duela urtebete baino gehiagotik kobratutako kopuruak itzultzeko, hau da, 5.000 eta 10.000 euro bitarte pertsonako.\n52 urterekin, edo lehenago, aurre-erretiroa lehen mailako tresna izan da enpresak azken hamarkadetan birmoldatzeko. Konpainiek milaka langileren erretiro aurreratua negoziatu dute sindikatuekin kalte-ordain baten eta Gizarte Segurantzarekin hitzarmen berezi baten truke. Hitzarmen horrek pentsio egoki bat kobratzea bermatzen zuen erretiroa hartzen zutenean.\nHitzarmen horietan, garrantzi handia dute langileen diru-sarrerak, bi modalitateetako langabezia-prestazioak (24 hilabetekoa) eta 52 urtetik gorako guztiek gutxieneko soldataren %75etik beherako errentak jasotzen dituzten sorospena (kotizaziopekoa) bermatzeko. Prestazio horiek, gainera, Gizarte Segurantzari dagokion kotizazioarekin batera ematen dira.\nlangileak sorospen urteak


Lurralde Kolektibitatea eta Udalbiltza • ZUZEU\nArgi gelditu da Frantziako Gobernuak ez duela onartuko Ipar Euskal Herriarentzat Lurralde Kolektibitatea sortzea. Azkenaldian indarra hartu duen soka-tirak segitzen badu, eduki dezakegu itxaropen pixka bat, baina heldu den legegintzaldirako. Orain lor daitekeena da 2017ko Frantziako lehendakarigaiek babestea lurralde kolektibitatea. Baina babes horrek berak ere ez luke bermatuko gero hitza beteko dutenik. Frantziako Gobernuaren beha baldin bagaude, oraino hamarkada luzetan egonen gara ezagupen instituzionalik gabe.\nErantzunik gabeko eskaerei aterabideak atxeman edo/eta eraiki\nFrantziak euskarazko irakaskuntza sortzearen beha egon bagina, oraino ikastolarik ez zen izanen Ipar Euskal Herrian, ez eta eskola elebidun publikorik ere. Ez zen sortuko euskarazko irratirik. Euskara orain baino are egoera larriagoan izanen zen. Laborantza Ganberaren aldarrikapenarekin zer egin ongi ulertu zuen ELBk, memento batetik aitzina. Eskaera, ekintza eta manifestazioen estrategia agor zitekeelako arriskua ikusirik, beste bide bat urratzea pentsatu zuten: Frantziak ez badio eskaera horri erantzuten, guk sortuko dugu Laborantza Ganbera. Hala egin zuten, eta gaur egun Euskal Herriko Laborantza Ganberak funtzionatzen du. Frantziako Gobernuaren ofizialtasuna falta du, beharbada eskuratuko du; baina, bitartean, funtzionatzen du, eta nehork ez du gehiago dudan ezartzen, nahiz eta hastapenean zenbait auzi jasan behar izan.\nUdalbiltza eta nazio eraikuntza\nGisa bereko proiektu bat sortu zen Lizarra-Garaziko bake prozesu garaian. « Nazio eraikuntza » garatu zen, eta horren ikur nagusi izan zen Udalbiltza. Azkenaldian berriz aktibatzen hasi dira, baina ez dauka, nehondik ere, garai hartan zeukan oihartzuna. Orduko apustu estrategikoa erakunde nazionalak sortzea baldin bazen, gaur egun, bigarren planoan dagoela dirudi. Gogora ekar dezagun nolako itxaropenak piztu zituen proiektu hark Ipar Euskal Herrian: Euskal Herri osoko herriak erakunde bakarrean bildurik, proiektu anitz garatzeko aukera piztu zen. Adibide gisa daukagu « Zuberoa garatzen » ekimena, Udalbiltzaren kontrako auzibidearen ondorioz garatu gabe gelditu zena.\nFrantziak onartzen ez duena, guk eraikiko dugu\nUdalbiltza zen zinezko erakunde nazional bat, aurrekontu batekin, ekintza konkretuak bultzatzeko gaitasunarekin. Euskal Herria zazpi herrialdeko herri gisa egituratzeko instituzio bat zen. Nazio eraikuntzaren estrategia hartan urrats gehiago pentsatuak ziren, parlamentu nazionala sortzeraino. Ez ziren egin urrats haiek. Ezker abertzaleak EAJri leporatu zion prozesu hura geldotzea; ETAk su-etena hausteak Udalbiltza zatitzea eta prozesu guztia gelditzea eragin zuen.\nGaur egun, indar handiz berreskuratu behar litzateke tresna nazional horiek sortzeko estrategia. Lehen planora ekarri behar litzateke, Ipar Euskal Herriari begira, Lurralde Kolektibitatearen aldarrikapenak indarra galdu baino lehen. Frantziak onartzen ez duena, guk eraikiko dugu. Sor daitezke ere Euskal Herri osoko laborantza erakundea, industria erakundea eta abar. Izan daiteke hainbat solairutako etxea: Ipar Euskal Herriko erakundea batetik, Udabiltza bestetik, eta epe luzera, Euskal Herriko legebiltzarra. Hego Euskal Herriari begira ere, badakigu Espainiako Gobernuak ez duela onartuko ez independentzia, ez autodeterminazio eskubidea. Beraz beste bide horiek jorratzea ez litzateke ideia txarra.\nErakunde nazionalak lortzeko, abertzaleen arteko akordio sendo bat baitezpadakoa\nAzken hamarkadan handitu da EAEren, Nafarroaren eta Ipar Euskal Herriaren arteko distantzia. Distantzia hori murriztu behar da, eta horretarako tresnak sortu behar dira, erakunde nazionalak. Helburu horri begira, baitezpadakoa da abertzaleen arteko akordio sendo bat. Zorigaitzez, orain arteko seinaleak ez doaz bide horretatik. Oraino bada zer egin.\nUdalbiltzaren eratze batzarra Udalbiltzak eratze biltzarra egin zuen, 2013ko martxoaren 2an, Donostiako Victoria Eugenia antzokian. Zuzendaritza zehaztearekin batera, ondoko helburuak definitu zituzten.\nJatorrizkoa, Eneko Bidegainek (@enekobidegain), Enbatan.\nIllarra ez dago salgai\nLeioa: 8.000 euskaldunen habia\n4 pentsamendu “Lurralde Kolektibitatea eta Udalbiltza”-ri buruz\nSugar 2013-07-03 16:08\nFrantziak ez du ezer emango, ez orain ezta 2017an ere, badirudi oraindik ez direla ohartu hauteskundetan alderdi Frantsesak denetarik promesten dietela eta gero ez dutela ezer betetzen.\nFrantziak ez du estatu zentralista jakobinoa izateari utziko, indarrak haunditu beharko lirateke horretarako, gauza da nola, zerbait lortzeko behar ez badituzte (abertzaleak errepresentazio gehio lortzen ez badute) ez diete ezer emango. Legeak ateratzeko, presidentea aukeratzeko…. giltza izango bazian, agian lagatuko lukete zerbait, bitartean, promes asko bigarren itzuliko bozak BEREGANATZEKO, bainan gero Alzeimerra datorkie burura.\nAndoni Errazkin Beratzadi 2013-07-08 09:47\n111 UDALBILTZAk ethorkizuneko Estatua irudikatu behar du.\n222 ethorkizuna irudikatzeak ethorkizuneko errealitatea sortzea erran nahi du.\n333 orain irudikatzen ez den ethorkizuna ez da inoiz ere gauzatuko.\n444 UDALBILTZAk bi ikur ditu: izena bera eta colonial armarria.\n555 Seirak Bat den horretan herrialdetako armarria eta estatal armarria maila berean irudikatzen dira.\n666 EAEak hiru herrialdetako armarri ditu. NFEak bortz. PADak lau. Guztira 12, Biarnoa barne.\n777 Hiruineko Foruen Monumentuak NFEko bortz armarriak jasotzen ditu.\n888 EAEzentrismoak NFEaren eta PADaren izaera distortsionatzen du.\n999 hiru colonial administratione daude. Udalbiltza bakarra eta estatal armarri bakarra.\nAndoni Errazkin Beratzadi 2013-07-08 11:02\nM mugimendua da.\nArazoa ez da goiti igotzea. Arazoa bertzea zapaltzea da.\nZer meritu duzu bertzea zapaltzen baduzu, zu igo zaitezen?\nPsykhopata bat al zara?\nM meritua da.\nAndoni Errazkin Beratzadi 2013-07-08 11:30\nNabarroko Euskal Hiriaren Lehen Politeia.\nConstitutionea Platon’en Politeia.\nEdo arrazona diruaren menpeko hiria.\nEdo dirua arrazonaren menpeko hiria.\nGLOBAL IRAULTZA. NABAR IRAULTZA.


Lepaorno - Wikipedia, entziklopedia askea.\nLepoaldeko zazpi ornoetariko bakoitza\n1 Lepaornoen egitura\n2.1 C1 edo Atlas\n2.2 C2 edo Axis\n2.3 C3, C4, C5 eta C6\nLepaornoek orokorrean ondorengo atal hauek dituzte:\nGorputza: zeharkako planoan hedatzen da. Hurrengo aurpegiak ditu: goikoa, behekoa, aurrekoa, atzekoa eta albokoak. Goiko, atzeko eta alboetako aurpegiak batzen diren lekuan, apofisi untziforme izeneko irtengune txikia dute.\nOrno zuloa: triangelu itxurakoa da, beste ornoen aldean handiagoa.\nZeharkako apofisia: irtengune bifidoa da, hau da, bi tuberkulutan banatuta dago: aurreko tuberkulua eta atzeko tuberkulua. Erdialdean zeharkako zuloa dago, eta bertatik orno arteria igarotzen da.\nGiltzadura apofisia: goiko eta beheko ornoekin giltzatzeko irtenguneak dira. Lau dira (bi goiko eta bi beheko), eta giltzadura azalera laua dute.\nArantza apofisia: atzerantz hedatzen den irtengunea da, eta bi muturretan amaitzen da.\nOrno gorputz eta zeharkako apofisi artean (atzeko tuberkulua, zehazki) pedikulua dago. Zeharkako apofisi eta arantza apofisi artean, bestalde, lamina dago. Bi egitura hauen artean orno arkua eratzen dute.\nOrno gorputzak haien artean lotzeko orno arteko diskoak daude, sinfisi motako giltzadurak. Giltzadura apofisiak, bestalde, artrodia motako giltzadurak dituzte haien artean.\nC1 edo AtlasAldatu\nLehenengo ornoak ez du orno gorputzik, eta horren ordez aurre eta atze arkuak, bi albo masa, aurre eta atze tuberkuluak eta zeharkako apofisiak ditu. Aurreko arkuak beheko ertz bat du, Axisaren hortzarekin giltzatzen dena, eta aurreko aurpegian aurreko tuberkulua dauka. Bestalde, atzeko arkuaren atzeko aurpegian atzeko tuberkulua dauka, eta goiko aurpegian orno arteriaren ildoa.\nC2 edo AxisAldatu\nGorputz txikia du, eta haren goialdean hortza edo odontoide apofisia dauka, Atlasarekin giltzatzeko, trokoide giltzaduraren bidez. Honek lepoaren biraketa ahalbidetzen du.\nC3, C4, C5 eta C6Aldatu\nHauek aipatutako egitura orokorraren antzekoa dauka.\nHonek arantza apofisi luzea dauka, kanpotik nabarmena dena. Gainera, honen zeharkako zuloetatik ez da orno arteria igarotzen.\n↑ (Gaztelaniaz) M. Schünke, E. Schulte, U. Schumacher, M. Voll, K. Wesker: Prometheus, texto y atlas de anatomía, tomo 1: anatomía general y aparato locomotor, Panamericana (2006), 82-85 orr, 9788479039776.\nAzken aldaketa 4 apirila 2020(e)an, 18:46(e)tan\nOrriaren azken aldaketa: 4 apirila 2020, 18:46.


Sortazari elkartearentzat 25.000 euro gehiago bideratu ditu Udalak - leihoa.info\n2020 May 30, Saturday 2020 May 30, Saturday adminLeioa, Sarrera\nUdalak aho batez onartu zuen iragan ostegunean Udalbatzan Sortarazi elkartearentzako diru-laguntza 25.000 euro handitzea, Covid-19ak eragindako osasun-larrialdiko egoeraren ondorioz sortutako elikagai-loteen eskari handitzeari aurre egin ahal izateko.\nAlde batetik, 10.000 euro bideratuko dira elikagaien bankura, elikagaien bolumen handiagoa biltzeko; izan ere, pertsona erabiltzaileak bikoiztu egin dira azken hilabeteetan. Sortarazi Elkarteak kudeatzen du Leioako Elikagaien Bankua, Ibarrabarri industrialdean Udalak utzitako lokal batean dagoena.\nGainera, familia kaltebera horiek eta, gainera, eskola-adineko haurrak dituztenek ere eskura ditzakete ikasleen elikadurarako laguntzak. Horretarako, Udalak 15.000 euro gehiago jarri ditu. Covid-19ak eskola-jantokiak ixtea eragin duen osasun-larrialdiko egoeraren ondorioz, laguntza horiek martxoaren erdialdetik ikasturtearen amaierara arte luzatu behar izan dira, udako hilabeteekin lotuta, eta horrek aurrekontua handitzera behartu du.\n”Leioako kaleetan egindako mehatxuak gaitzesteko” PNVren adierazpenari atxikitu zaizkio PP, PSE eta EP


Alkizako ilargibetea Maialenen txapel\n© Unai Sorarrain\nOraintxe urtebete, batzuk ondo akordatzen gara, ilargibetea zen Alkizako jaietan, eta gau giroa goxoegia goiz etxeratzeko. Gaua asko luzatu zen, dena esango dugu, muturreraino, hurrengo eguna argitzeraino. Eta hortxe topatu genituen gure buruak plazan, eguzki argitu berriari aurpegia emanda, eta gosaldu beharko dugu ba, galdezka. Badira batere nekerik sortzen ez duten parrandak, kontrakoa, irria ezpainetan luze uzten dutenak. Horrelakoa izan zen orduko hura. Maialen Lujanbiok mobilarekin, goizeko zortziak inguruan, egin zituen fotoak horren lekuko. Gurekin izan baitzen gaupasan, frontoian saioa egin eta gero.\nHilabete baino ez zen geratzen Euskal Herriko Txapelketa Nagusia abiatzeko, eta hiru hilabete final handia jokatzeko. Gazteen txosnatik Elizegira eta Elizegitik Ostatura, eta segi kalejiran. Hainbagarren bueltan hainbagarrenez errepikatu genion Maialeni aurten baietz, txapela jantziko zuela. Dena ñabartzen hasten den ordu txiki horietan ginen, eta ilargibeteari ere txapel itxura hartua genion ordurako. Eta txapela jantzita, inkluso janzten ez bazuen ere, bertso afaria antolatuko genuela eta bera gonbidatu nagusi izango zela, bertsorik batere bota beharrik gabe lasai afaltzera ekarriko genuela, eta beste bi bertsolari jarriko genituela lanean. Afariaren ideia asko gustatu zitzaiolako edota halako tema izan genuelako gau osoan, igual, horregatixe esango zion bere buruari, baietz, Alkizako lagunak gustura uzteagatik saiatu saiatuko zela behintzat txapela janzten. Eta ona denak beti du peligroa, saiatuz gero lortzeko arriskua. Eta halaxe egin Maialenek.\nMaialen ezagutzen duenak badaki zeinen eskuzabala den. Alkizarrok ere hortaz jakitun gara. Ekainaren 4an antolatu genuen bertso afaria, hitz eman bezala. Uxue Alberdi eta Unai Muñoa etorri ziren kantatzera. Maialen bertan izango zela jakin zutenean, batere kobratu gabe etortzeko prest agertu ziren. Tomas Lizardi jarri genien gitarran laguntzaile. Guztien partetik halako prestutasuna ikusita eskerrak ematea ere tokatzen zitzaigula argi zegoen. Txapelduna Alkizan afaltzen, eta gainera bertso jarriak guretzako propio idatzitakoak kantatzen, eta librean ere beste bi bertsolariekin kantuan bukatzen.\nSaioa bikaina izan zen. Giroa harrigarria, emozioz betea. Ostatuko jangela leporaino, eta alkizarrak bertso gosez. Hamaiketan hasi eta goizeko ordubiak jotzear zela bukatu. Umorerik eta ziririk ez zen falta izan. 'Guantanamera' doinuan, mahaiez mahai Uxuek eta Unaik botatako bertsoak ez ditugu ahanzteko. Han aitatu ziren hainbat eta hainbat alkizar. Beste behin, orduko gaupasa hartan bezala, gau gozagarria izan zen.\nGure eskertza ere egin nahi izan genion Maialeni, modu xumean, bestelakoan, handikerietan hasita haserretuko zitzaigula bagenekielako. "Niri omenaldirik ez, ezta horren kutsuko ezer, aittu?". Argi utzi zizkigun bertso afariaren nondik norakoak eta intentzioa. Baina zer gutxiago etorri izana eskertzea. Eñaut, Manex, Ane eta Mattinek bi bertso-jarri kantatu zizkioten. Eta ondoren Manuren lau bertso bikain entzun genituen. Gaupasa gogoangarri haren kronika egin zuen, eta geroago, saioaren erdikaldera, Maialenek ere gau haren bere bertsioa eman nahi izan zigun hamahiru bertso idatzitan. Naroak eta Onintzak ere kantatu nahi izan zioten Maialeni. Eta nola kantatu, gainera! Halakoa izan zen bertso afarian sortu zen giroa, denek nahi zutela eskertza keinuren bat egin.\nAurten ere Alkizako bertso saioan izango dugu Maialen. Gosaria dagoeneko prest dugu. Eta ordura bitarteko poteak ere gure kontura doaz. Izan ere, Maialen txapeldun handia baino gehiago bertsolari ikaragarria da guretzako, eta horren guztiaren gainetik bihotzeko laguna.\nHona hemen gaupasa haren bi bertsio:\nMaialen Lujanbioren bertso jarriak:\nUrtea zan bi mila1\nNahiz gaur ekainaren lauan1\njarri zen hazia. 2\nSaioa egin frontoian\nfestan segi plazan,\nlehengo bertsolari juerga\nzale haien trazan.\nbazan ta ez bazan,\nLorea izan zan.\nkantuan enfin, baino\nparrandan ze arte.\nFestan dana emanda\nhartu gendun parte,\natera zuen arte./td> 4\nTa festan ez da zalla\nbi burmuinak sutzen.\nEz gaitu ezerk lotsatzen\nez ezerk beldurtzen.\nzeudelako hain zuzen\noain beiratu ta ez det\nezpata gerrian ta\nGaur nahiz Balduino zegon\nnik mosketero zala\nezagutu nuan. 6\nTa berriz halakorik\nein nahi bada aurten,\nEl Txori ta El Jhonan\nezin ditugu ken.\nIaz tronpoa besterik\nez genun entzuten,\nplaza karratua ia\nHiru euneko bizarraz\nbat bazan ahatik.\nPablo Motos zan edo\nManu zan ez dakit.\nTrankas ta Barrankas,\nez zun ezer faltik.\nHitzein egiten zun\nhiru ahotatik. 8\nManu eta Lorea\nesan zien senak.\nKobratu omen dituzte\ndauden miloi denak\nbarrua bete ahala\nhustu zan kartera,\nta goizeko zazpitan\nilargi betea joan\nta euzkia atera. 10\nEgun argitan txosna\nbarruan ze mundu\nbera Ailekhum Salam\nSalam Ailekhun gu.\nOrduko moro hura\nTomas da, seguru\nBizarra ordukoa du,\ntxilaba kendu du.\nglamur ta ospe da\nGaupasa gurekin ta\nesan zun, ospera!\nsardinak eostera. 12\nGosai bat zor zitzaion\njuerga eder horri.\nnik chef gisa korri.\nGorringoa zuri ta\natera bazen ere\nez nion igarri.\nTa irailetik abendu\nNahiz ta bi gauza diran\nnahi eta ahal izan.\nholaxe hasi zan.\nManuren bertso jarriak:\nIrailean ohitura denez\nherriko jaiak ALKIZAN\nbertso saioa ostiral gauez\nazken urtetako gisan.\nGiro ederra zenez,\netxerako presik ez,\nberandutxo ere plazan.\nZure txapelan ibilbidea\ngaupasa hartan hasi zan. 2\ngero Donostin hutsikan gabe\nbeste saio bat txukuna.\nta guk emozioak,\neta BEC–en txapelduna.\nAbenduaren hamairu hura\nahaztuko ez duguna.\nBerun aleak sasien hazi,\nezkontzan dantzan ondoren,\ngiltzurruna ta gabon afarin\njarraian ardo edanen.\nta “sua” magikua,\nazkenean bis a bisen.\nHobekiago ezingo zan da,\nbejondaizula Maialen. 4\nLau urte barru zer pasako den\nezin arren iragarri,\nespero behintzat bitarte hortan\nelkar ikustea sarri.\nNahiz handia den maila,\nta izan arren zaila,\nea han haizen herorri.\nBerriz txapela jantzi nahi baden\naurretik hona etorri.


Xaviren begirunea . El Correo\nXavi, bandera zurigorri batekin.\nBartzelonako mitoak Athleticen miresle dela adierazi du, eta honela, talde zurigorriak oraindik ere futbolari handien artean xarma handia daukala berretsi du\n5 mayo 201508:47\nFuntsezko futbolarien artean Athletic eredu nagusia dela dirudi. Agian, egun bateko kirola gogorarazten duelako. Dena purua, garbia zen garaiaren enbaxadore baita. Globalizazioaren bazterrean hazten jarraitu den taldea. Bartzelona eta mundu mailan mito bihurtu den Xavik adeitasunez hitz egin du Bizkaiko taldeari buruz, eta bertan jokatzeko aukera ez izatea deitoratu zuen. Nostalgia apur bat bazegoen bere hitzetan, eta era berean, Athleticen meritua aitortzeko nahia. Baina Bartzelonako kapitainak esandako hitzak ez dira futbolari handi baten lehenak.\n"Bai tamalgarria Athleticen pare bat urte jokatu ahal ez izatea!", esan zuen Xavik elkarrizketa batean. Ezaguna da historian zehar izandako erdilaririk onenetarikoak Athletic eta San Mamesengan duen begirunea, baina ez zuen inoiz halako adierazpenik azaldu. Bere begi-keinua eskertzekoa izan da Athleticeko zaleentzat, bere handitasuna zabaltzeko lagungarria izan baita euren ustetan. Futbolari beteranoak, bestalde, Pep Guardiola eta beste kirolari distiratsuen lekukoa hartu du azken egunetan.\nBayerneko entrenatzaileak, adibidez, ez du inoiz Athletic zuzentzeko tentaldia ezkutatu, nahiz eta beti izen handiko taldeekin sinatu izan duen. "Athleticen fan handia naiz", esan zuen behin Guardiolak. Izan ere, zurigorriek bakarrik etxeko edo euskaldunekin jokatzeko erabakia goresgarria iruditzen zaio. Estima handian izan du bere jarduera profesionalean zehar, bai jokalari eta bai teknikaria izan denean. Egunen batean San Mameseko taldea zuzentzeko aukera ez du inoiz baztertu, bere fitxaketa oraintxe bertan ezinezkoa izango litzatekeen arren.\nGutxik gaitzetsi dute Athleticen aulkian esertzeko aukera, talde berezi hau gidatzeak xarma baitu entrenatzaile onenen artean. Jupp Heynckes, Valverde, Bielsa eta abar luze amaigabe batek baiezkoa eman dio Ibaiganeko erakundeari. Erronka handia da handienen artean anakronikoa dirudien eredu bat bultzatzea, eta hori, antzineko futbola goraipatzeaz gain, oso erakargarria da zenbait profesionalentzat.\nBaina agian adibiderik adierazgarriena Diego Forlánena da. Izar uruguaitarrak Fergusoni eskatu zion Athleticera saltzea. Bere amona euskalduna zen, donostiarra hain zuzen, eta zurigorrien filosofia ezagututa, talde honetan jokatzea bihurtu zen bere xedea, aldi batean bederen. "Espainiako ligan jokatu nahiko nuke, Athleticen hain zuzen ere", esan zion aurrelariak bere entrenatzaile ohiari. Azkenean, ordea, ez zen kontakturik egon konponbide bat aurkitzeko. Forlánek Villarreal taldean aurkitu zuen bere etorkizun liluragarria, eta Atléticora joan zen ostean. Hori bai, Athleticen lurrina bizirik jarraitzen zuela garbi utzi zuen bere keinuarekin.


Vingrupek BQren% 51 eskuratu du ofizialki | Androidea\nBQ merkatuan Espainiako smartphone marka ezagunena da. Markak bere izena egin du merkatuan, milioi bat telefono gaindituz 2017an saldu zen. Xiaomi bezalako markak Espainiara etortzeak enpresan eragina izan duen arren. Hori dela eta, irtenbide berriak bilatzera behartuta daude, horiekin arazoak ekiditeko ERE bezala urte honen erdialdean bizi zen. Badirudi dagoeneko aurkitu dutela.\nVingroup bezala, Vietnamgo teknologia talde handienak iragarri du % 51 BQrekin egiten dira. Markari hainbat aldaketa garrantzitsu ekarriko dizkion erosketa. Bai garapenean, ekoizpenean eta merkaturatzean.\nDuela astebete hori esan zen BQ Vietnamgo telefonoak ekoizten hasiko zen, bertan lehenengo fabrika ireki dute, Vingroup-en lankidetzari esker. Badirudi operazioak askoz gehiago dakarrela, Asiako taldea dagoeneko enpresaren gehiengoa hartzen ari delako. Ekoizpena mugitu egiten da eta horrela merkeagoa izango da.\nVsmart telefonoak fabrikako fabrika berri honetan ekoiztuko dira. Ez dakigu BQ marka desagertuko den eta Vsmart bihurtuko da, zentzu horretan ez da baieztapenik izan horri dagokionez. Horrek konpainia merkatu berri batean sartzea suposatzen duen arren. Zerbait positiboa Espainian salmentak jaitsi ondoren.\nInolako zalantzarik gabe, hori aldaketa handia da enpresarentzat. Urte honetan zehar bizitako une txarren ostean, epe ertainera bideragarritasuna bermatzen duen irtenbidea dela dirudi. Plan zehatzak zeintzuk izango diren datuak ez ditugun arren. Momentuz ez dago baieztapenik.\nBQrekin zer gertatzen den ikusiko dugu datozen hilabeteetan. Enpresaren etorkizunerako gakoa izango dela agintzen dutelako, orain Vingrup taldearen eskuetan. Zer iritzi duzu berri honi buruz?\nArtikuluaren bide osoa: Androidea » Android gailuak » Telefono mugikorrak » Bq » Vingrupek, Vietnamgo teknologia talde handiena, BQren gehiengoa hartzen du\nAndroid Pie Nokia 8rako atzeratu zen, baina bere etorrera gertu dago


Lanak bukatu ostean, ekainaren 20tik Musakolako kanpoko igerilekuak zabalik - Arrasate - Goiena.eus\nMireia Bikuña 2015-06-09 15:25\nMusakolako kanpoko igerileku txikian eta ertainean egiten diharduten berrikuntza lanak martxa onean doaz. Domekarako bukatuko dituzte eta astelehenean bertan beteko dituzte bi putzuak urez. Legeak eskatzen dituen azterketen emaitzak jaso ostean hasiko dute udako bainu denboraldia.\nAEB-etatik ekarritako Diamond Brite produktua da igerileku ertaina eta txikia estaltzeko erabiliko dena, eta lan horiek egiten dihardu Port Aventurako igerilekutaz arduratzen den Oceanic Brite enpresa. "Produktu ona dela badakigu. Erabiltzaileen segurtasuna babesteko berme osoa duena", esan du Kirol Saileko buru Larraitz Sanzberrok.\nDiamond Brite delakoa kuartzo zatiak dituen zementu berezia da, eta masa baten antzera zabalduko dute igerilekuetan. "Sistema berriarekin azulejuen arteko loturak, eta horiek sortarazten zituzten ebakiak eta beste zauriak saihestuko ditugu. Era berean, produktu irristagaitza da eta erorketak ez dira egongo", dio Larraitz Sanzberrok.\nIazko udako bainu denboraldian igerileku ertaineko eta txikiko hainbat erabiltzailek izan zituzten zauriak eta ebakiak oinetan.\nKiroldegian egiten diharduten berrikuntza lanekin erabiltzaileen segurtasuna bermatzeaz gain, hiru putzuen mantenu gastuak murriztuko dituzte. "Urteroko erabileraren eta garbiketaren ondorioz galdutako eta apurtutako azulejuak aldatu behar izaten ziren. Iaz, hiru igerilekuen artean, 8.000 azuleju aldatu behar izan genituen. Hori horrela, mantenuan ere dirua aurreztuko dugu. Azulejuak aldatzeko eta solte zeudenak itsasteko lanak ez ditugu gehiago egingo", azaldu du.\nDriamond Brite produktua kolore gama handia dauka. Musakolarako turkesa eta are kolorea aukeratu dituzte.\nIgerileku handiarekin zer?\nBerrikuntza lanak igerileku ertainean eta txikian egin dituzte, eta emaitza esperotakoa bada, ez dute baztertzen igerileku handian zoru berbera erabiltzea. "Emaitzak aztertu ostean ikusiko dugu igerileku handiarekin zer egin daitekeen etorkizunean", dio Sanzberrok.


Sailkatu gabea « EUSKARAZ BARRIKETAN\nArchive for the ‘Sailkatu gabea’ Category\nPosted in Sailkatu gabea | No Comments »\nAbenduaren 20 honetan, hizkuntzen inguruko albistez josi zaituztegu. Notizien kontua ez da bertan bukatu hala ere. Honako hau jakinaraztea gustatuko litzaiguke: 2014-2015eko lehen lauhilekoa ia amaitu dugularik, Euskaraz Barriketan blogari agur esateko unea iritsi da. Hizkuntzei buruzko hamaika albiste, iritzi-artikulu etab. eskaini izan dizkizuegu hile hauetan zehar, betiere denok informatu, hausnarketara bultzatu edota SINPLEKI entretenitzeko.\nBlogaz guk bezain beste gozatu duzuelakoan agurtzen zaituztegu,\nAmaia, Idoia, Itxasne, Nahia eta Nerea\nKrisi ekonomikoak sare publikoko eskolengan izan du eragin handiagoa itunpekoekin alderatuz. Berria egunkariak honekin loturiko txosten bati buruzko artikulua landu du, eta Eskola Kontseiluaren ustez, adierazle sozioekonomikoak eta emaitza akademikoak erlazionatuta daude, eta horregatik, bi eskaera egin dituzte. Batetik, gai horren inguruko ebaluazio sakonagoak egitea, eta bestetik, baliabide gehiago izatea.\nHorrez gain, ikasle atzerritar gehienek A ereduan eta sare publikoan ikasten dute.\nBestalde, euskara irakats hizkuntza duten ikasleen %25ak euskararen behar besteko ezagutzarik ez duela, Kontseiluak txostenean azaldu duen beste kezka bat da.\nIkasle horiek eskola giroan soilik egiten dute euskaraz, etxean eta kalean berriz, gaztelania erabiltzen dute. Hortaz, bai eskolan baita ikasgelatik kanpo ere euskararen erabilera sustatzeko egitasmoak abian jartzeko eskatu du Kontseiluak.\nIkus dezakegun bezala, krisiak alde guztietatik eragiten du, baina kasu honetan hezkuntzan duen eragina aipatzen da. Baliabide gehiago izateak asko lagunduko luke adibidez beka gehiago banatzeak, era horretara familietan laguntza gehiago sustatzen da. Etorkinak A ereduan matrikulatzen dira eta D ereduan matrikulaturikoen zati handi batek euskara ikasgelan soilik erabiltzen du. Egoera hori hobetzeko ere baliabide gehiago behar dira, sustapena gauzatzeko egitasmo gehiago egiteko.\nPasa den ostiralean, Berria egunkariak argitaratutako artikulu batean, plazaratu zen abenduaren 18an onarturiko legearen arabera Donostiako euskararen aholku batzordeko kideei ez zaiela euskaraz jakitea derrigortuko.\nUdal gobernuak komunikatzeko hizkuntza euskara izatea zentzuzkoa dela uste du; EAJ, PP eta PSE-EE-ko kideak aldiz, ez datoz bat honekin. Bi hizkuntza ofizialak jakitea baldintza moduan jarri nahi zuten, baina oposizioak aurka egin zuen eta ezin izan zen hala izan, eskakizun hori betetzen baldin bazen, hainbat alderdi batzordetik kanpo geratuko zirela argudiatu baitzuten.\nEz gara lege honen aldekoak, ez baitauka inolako zentzurik euskararen aholku batzordeko kide izan eta euskaraz ez jakiterik, kontraesankorra da guztiz. Zer aholkatuko du pertsona horrek? Zer proposatu? Ze gomendio emango ditu ezagutzen ez duen hizkuntza batez? Nolatan ausartuko da herritarrei euskara erabil dezaten adieraztera adibidez? EAE-n aipatu berri dugun bezalako kargu politikoren bat eduki nahi izanez gero, euskara menderatzea ezinbestekoa dela uste dugu; gureaz, hots euskaraz, aholkatu ahal izateko, hartan mintzatzeko gai izan beharko litzateke.\nGabonak gainean ditugu, kaleak koloretako milaka argiz daude apainduta eta umetxoak Olentzerori haien gutunak idazten hasiak dira jada. Gogoan dugu Olentzerok eskatutako opariak etxeko zuhaitz edo jaiotzaren magalean uzten zituenekoa, poza handia zen, ilusioa ikaragarria.\nDenok dakigunez, urtean behin Euskal Herriko etxe guztietan opariak uzten dituen pertsonaia da Olentzero. Euskal kulturaren parte da, gure identitatearen zati. Gizon euskalduna da eta beraz, umeak hari euskaraz zuzentzen zaizkio gutunetan haien eskakizunak plazaratzen dizkiotenean. Herriko plazetan ere, euskaraz jarduten du Olentzerok umetxoekin hauek haien nahiak azaltzera joaten zaizkienean.\nGuretzat poztasun iturri dena, ordea, askorentzat eztabaida gai bihurtzen da. Izan ere, Olentzeroren irudiak kritika gogorrak jasan ditu espainiar nazionalismoaren aldetik. Zenbaiten esanetan, haren figura modu artifizialean sortu zen eta ideologia abertzalean hedatzeko erabilia izan da. Horren adibide dugu Iruñean, kasu, isunak eta bestelako trabak jartzea Olentzeroren ibilbideen antolatzaileei edota herri batzuetan egondako Olentzeroren irudi apaingarriak birrinduta agertzea. Nolatan esan dezakete artifiziala dela? Hari buruzko kondairak erruz ditugu eta herriz herri, pertsonaz pertsona aldatzen dira. Zertarako hondatu haren irudiak? Traba egiten al diete?\nEdonola ere, haren figura defendatu beharra dugu, ez daitezela euskal kulturan horren garrantzitsua den irudia zapuzten saiatu. Olentzero gurea da eta Euskal Herriko etxeak poztasunez betetzen jarrai dezan nahi dugu.\nEUSKARA EZ BADAKIGU ETA EZ BADUGU NAHI IKASI, EUSKAL HERRITIK JOAN BEHAR GARA?\nEstekean gehitu dugun bideoan oinarrituko gara hurrengo sarrera hau egiteko. Bertan, galdera hau planteatzen da: Euskara ez badakigu eta ez badugu nahi ikasi, Euskal Herritik joan behar gara?\nDilema hau emakume donostiar batek EITB-n eginiko parte-hartzea baten ondorioz sortua izan zen. Berak galdera hori proposatu zion Sortuko-buruari eta honen erantzuna oso zehatza izan zen. Euskara ikasteak aberasasuna dakar aspektu guztietan. Euskal Herriko zazpi probintzietan 3 hizkuntza daude, gaztelania, frantsesa eta euskera bera. Azken hau hizkuntza ofizialetako bat izanda, euskaraz baliatzen garen euskaldunok, gure bizitza pribatu zein publikoan, eskubide osoa dugu edozein erakunde publikori zuzenduz gero gure hizkuntza erabiltzeko eta horrekin erantzunak jasotzeko. Horri guztiari euskara bezalako beste hizkuntza bat ikasteak dakarren onura pertsonala gehitzen zaio.\nBideoa, ondoren esparru ezberdinetako adituen eztabaidara zuzentzen da. Emakumeak eta euskal alderdiko partaideak esandakoari buruz eztabaida luze bat eta gero hainbat ideia ezberdin nabarmentzen dira: Emakumearen jarrera muturrekotzat eta sortez ezohikotzat hartzen da. Bere ideiak, ideologia-politiko baten menpe daudela esaten da beste edozerren gainetik. Gainera jarrera ezkor horrekin planteatzen duena oso ezohikoa dela dio eztabaidako parte-hartzaile batek, zeren edozein esparru publiko zein pribatura zuzenduta gazteleraz jarduteko aukera izango da beti. Horrez gain, donostiar emakumeak dio bere ondorengoei ez diela euskara ikasteko aukerarik eman nahi. Horri, gogor erantzuten dio solaskide batek. Berak dioenez, umeei euskara ikasteko aukera kentzea ez da betere onuragarria. Guraso guztiek nahi dute haien seme-alabek ingelesa bezalako hizkuntza garrantzitsua ikastea haien etorkizunerako ona baita. Hortaz, aukera ematen badiegu lan-merkatu internazionalera zabaltzeko, zergaitik kentzen diogu euskarak ematen duen aukera bertoko lan-muundura zuzentzeko, eta horrela seme-alaba gazteek hezkuntza oso eta aberatsa izateko.\nPlanteamendu horrekin bukatzen da eztabaida. Honetan parte hartzen duten solaskideek proposatzen dituzten hainbat ideiekin bat gatoz gu. Hortaz ideiak berriro ez errepikatzeko beste ekarpen bat nahiko genuke egin ildo honekin jarraituz:\nTaldekide guztiok euskaldun eta euskara erabiltzen dutenak izanda, unibertsitatean bertan, esparru publikoa izanda, euskara erabiltzeko aukera eragozpena nahiko genuke salatu. Berton, liburutegian edo idazkaritzan, langileen euskara jakintzaren galera handia sumatu dugu. Horrek guri, gurea den hizkuntza erabiltzea eragozten digu. Euskararen erabilera pobreaz gain, lotsagarri gisa jotzen dugu langileei euskaraz zuzendu eta erantzuna gazteleraz jasotzea. Noski hori ekiditeko hainbat bide daude, eta guk horietako batzuk hartu ditugu. Esaterako, erdaraz erantzuna jaso eta gero, elkarrizketa euskaraz jarraitzea edo erreklamazio-orria betetzea tamalgarria iruditzen zaigulako honek horrela jarraitzea eta langileen interes falta arazoari aurre egiteko. Beraz, bai unibertsitatean bai beste edozein esparru publikotan, oinarrizko euskara maila bat exijitzen dugu eta euskaldun guztiok horren alde borrokatzea proposatzen dugu.\nEuskararen Eguna, “paripea”?\nHau dio Mikel Garcia Idiakezek Euskararen Egunaren inguruan:\nBizi dugun errealitatea medio, Mintzalaguna bezalako ekintza artifizialak antolatu behar izatea ulertzen duela esan zidan Idoia Genua AEK-ko irakasleak, baina euskara modu eta ingurune naturalagoetan erabiltzea dela gakoa, eguneroko ekintzetan eta eguneroko jendearekin. Euskararen Egunak ere badu artifizial eta itxurakeria kutsurik:\nGainerako egunetan euskaraz hitzik egiten ez dutenak gure hizkuntza zenbat maite duten azpimarratzen entzuten ditugu, euskararen alde pailazoak eta haur jolasak antolatzen dituzte (badakizue, haurrak dira euskaraz egin behar dutenak), hizkuntza politika negargarriak dituzten agintariak gorazarre egiten diote euskarari (poesia hutsa da euskaraz apenas egin ohi duen nire herriko alkatearen Euskarak igorri didan whatsappaz idatzia, zer eta herritarrak euskara erabiltzera bultzatuz). Eta jakina, euskara ikusarazteko, erabiltzeko, zabaltzeko, aldarrikatzeko euskaltzaleek asmo onez prestaturiko ekintzak ere izaten ditugu Euskararen Egunaren aitzakian, urteko gainerako egunetan euskarari kentzen zaion, dioten, diogun protagonismoa emateko.\nArkaitz Oiartzabal Xamoak gutxi gorabehera honakoa abestu zuen Kabigorriko bertso-saioa:\nArtikulu honetan esaten den bezala, gaur egun ekintza artifizialak antolatzen dira euskararen inguruan, baina euskara modu naturalean erabili behar dugu gure ingurune sozialean, hau da, lagunartean eta familiartean. Horri begira, esaten da Euskararen Eguna itxurakeria bat dela. Urte osoan zehar euskaraz hitz egiten ez dutenek euskara adoratzen dutela esateko aitzakia bat dela egun hau esan daiteke.\nEgia esan, lotsa pixka bat ematen du hau onartzeak, baina errealitate bat dela nabarmena da. Gaur egungo euskararen egoera larria dela denok dakigu eta belaunaldiz belaunaldi gero eta larriagoa bihurtzen hasi da. Baina egia da azken finean, Euskararen Eguna bezalako ekimenek, aitzakia gisakoak izan arren, euskara “bultzatzeko” bide bat direla.\nLotsa hori baztertzeko, guk daukagu giltza, guk bakarrik konpon dezakegu hau. Horretarako beti esaten eta entzuten dugun bezala, euskaraz mintzatu behar dugu eta behin eta berriz errepikatu behar diogu gure buruari euskara ez dela hizkuntza soil bat, bizitzeko modu bat dela eta historikoa den gauza bat dela, horregatik ezin dezakegu galtzen utzi, ezin dezakegu gehiago gutxiagotu.


Emakumeentzako iturgintza, moldeak apurtuz. | Erroak-sartu\nAbenduaren amaieratik aurrera, Erroak – Sartu elkartean iturgintza ikastaroa ematen hasiko da. Ekimen hori, tradizioz maskulinizatuta dauden lanbideetan emakumeak laneratzeko proiektuen barruan dago.\nLanbide – Euskal Enplegu Zerbitzuak diruz lagundutako prestakuntza honen bidez, ordezkaritza txikia dugun sektoreetan emakumeen presentzia areagotzen lagundu nahi dugu.\nLan-merkatuan segregazio horizontalak eta segregazio bertikalak jarraitzen dute.\nLehenengoak emakumeak lanbide kopuru mugatu batean biltzen ditu, normalean prekarizatuagoetan, eta, bigarrenak, oro har, emakumeen okupazio-egitura maila baxuenetan kokatzen du.\nPrestakuntza hau zabaltzera eta bertan parte hartzera animatzen zaituztegu.